Source: http://docplayer.hu/7315852-Bekoszonto-lecturi-salutem.html
Timestamp: 2018-12-15 18:42:31+00:00

Document:
BEKÖSZÖNTŐ. Lecturi salutem! - PDF
BEKÖSZÖNTŐ. Lecturi salutem!
Download "BEKÖSZÖNTŐ. Lecturi salutem!"
1 BEKÖSZÖNTŐ Lecturi salutem! Két esztendővel ezelőtt dr. Vékás Lajos professzor úr írt beköszöntőt a Polgári jogi kodifikáció címmel útjára indult sorozathoz. A kiadvány hamar népszerűvé vált az Olvasók körében és tekintélyes olvasótábort toborzott. Ez a siker is bátorította a Kiadót akkor, amikor most egy új, kodifikációs témájú periodika elindítását határozta el. A Büntetőjogi Kodifikáció ezzel a számmal mutatkozik be. Illő azonban, hogy röviden szóljunk az előzményekről is. Dr. Dávid Ibolya igazságügy-miniszter új Büntető Törvénykönyv előkészítését határozta el. A hatályos anyagi büntetőjog felülvizsgálatára és az új törvény kidolgozására bizottságot kért fel, amely az alakuló ülését március 14-én tartotta. Miniszter Asszonynak a Bizottság alakuló ülésén mondott beszédét ebben a számban olvashatják. Ebből kitűnik, hogy a Bizottságot arra kérte fel, hogy előbb az új törvény koncepcióját alakítsa ki, majd a rendszeres törvényelőkészítő munkálatok elvégzése után készítse el a Büntető Törvénykönyv tervezetét. A koncepció elkészítése ennek az évnek a végére várható, a törvény szövegtervezetének az elkészítése azonban még több éves munkának ígérkezik. A Bizottság tagjai személyes felkérés alapján vesznek részt a munkában. A Bizottságban jelen vannak a büntetőjog elméleti és gyakorlati művelői. A Kiadó a Büntetőjogi Kodifikáció szerkesztőbizottságát a Kodifikációs Bizottság tagjai közül kérte fel. A címlapra Szent István király kézjegyét tettük, amelynek az eredetije a Tihanyi Apátság alapító levelén látható. Köszönettel tartozunk a Pannonhalmi Főapátságnak azért, hogy a kézjegy használatát részünkre engedélyezte. Szent István személyét, művét és szellemét idézzük ezzel, amikor a magyar államiság millenniumi esztendejében megemlékezünk az első magyar büntető törvényhozóról. Az ő dekrétumai rendelkeztek először az élet, a vagyon, az egyház és az állam büntetőjogi védelméről. A Bizottságnak az a törekvése, hogy jó tervezet elkészítésével zárja a munkáját. De mikor mondhatjuk azt, hogy jó egy tervezet? Erre többféle válasz adható. Talán akkor, ha készítői becsben tartják mindazt, ami a hazai jogfejlődés maradandó értéke, ha megtartják a magyar büntetőjog olyan jellemző intézményeit, amelyek a gyakorlati jogalkalmazás próbáját kiállva igazolták alkalmasságukat, ha tekintettel vannak a hazai és a külföldi jogi irodalom legújabb gondolataira, ha tanulmányozzák a bennünket körülvevő országok törvénykönyveit, a régebbieket is, de főként az újabb kodifikációk eredményeit, az ENSZ és az Európa Tanács emberi jogi egyezményeit, a bűnmegelőzésre és a bűnelkövetőkkel való bánásmódra vonatkozó ajánlásait, az Európai Unió büntetőjogot érintő aktusait, ha figyelemmel vannak a bűnözés és a büntető jogalkalmazás alakulására, a nemzetközi összehasonlításból adódó következtetésekre és ezzel még nem is értünk el a figyelembe veendő szempontok és követelmények végére. A büntetőjog a jogrendszer egyik meghatározó ágazata, tilalmaival és parancsaival közrehat az állampolgári szabadság biztosításában, határainak a megvonásában. Aligha eshetünk túlzásba, ha az új Büntető Törvénykönyv előkészítésének a fontosságát hangsúlyozzuk. Úgy gondoljuk, hogy ennek a nagyszabású vállalkozásnak a sikere annál biztosabb, minél többen vállalnak részt az erre hivatottak közül a megvalósításában. Szeretnénk azt elérni, hogy a büntetőjog megújítása valóságos szakmai mozgalom keretében menjen végbe, amelyben részt vesznek a büntetőjog elméletének a művelői, a jogi egyetemek tanárai, a büntetőjog gyakorlati alkalmazói, bírák, ügyészek, védők, vizsgálók, a miniszteriális szféra jogászai. És különösképpen fordulunk az ifjú jogásznemzedékhez, az ifjú bírákhoz, ügyészekhez, ügyvédjelöltekhez, doktoranduszokhoz, személyükben és szakmai szervezeteikhez is. Miként az idősebb nemzedék joggal hivatkozhat az élettapasztalatára, a kor előrehaladtával öregbedő bölcsességre, akként az ifjú nemzedék az új iránti nyitottsága, fogékonysága folytán és a tanulmányai során szerzett korszerűbb ismeretanyag birtokában lehet hivatott formálója, alakítója a jövő büntetőjogának. A tapasztalat azt mutatja, hogy új büntető kódex előkészítése idején megélénkül a büntetőjog tudományos művelése, hiszen a kodifikátornak minden kérdésben állást kell foglalnia, akár megtartja azt, ami a hatályos jogban erre érdemes, akár új megoldásokat keres, és a büntetőjog tudományának mindig fontos célkitűzése volt, hogy formáló, alakító hatással legyen a jogalkotásra. A folyóiratban közzé kívánjuk tenni a büntetőjogi kodifikáció elméleti megalapozása keretében készült tanulmányokat, illetve azok részeit, a jogalkalmazási gyakorlatban felmerült problémákról szóló írásokat, amelyek jogalkotási igényeket, javaslatokat fogalmaznak meg, továbbá az ezekhez kapcsolódó vitacikkeket. Tájékoztatni kívánjuk az Olvasót a kodifikációs bizottság üléseiről. Helyet kívánunk biztosítani a külföldi büntető törvényhozásról tudósító írásoknak. Az Európai Unióhoz való csatlakozásunk folyamatában fontos szerepet játszó jogharmonizáció követelményeiről és eredményeiről is számot kívánunk adni. Az új kódex előkészítése szempontjából jelentős jogirodalmi ismertetőket is közzé fogunk tenni. A Büntetőjogi Kodifikáció az indulás esztendejében két alkalommal fog megjelenni, azt követően pedig évente négyszer. Reméljük, hogy folyóiratunk felkelti a szakértő közönség érdeklődését, és reméljük, hogy Önök közül mind többen lesznek a folyóirat olvasói és szerzői. Dr. Györgyi Kálmán
2 B TANULMÁNYOK B Dr. Dávid Ibolya igazságügy-miniszter asszony beszéde (Elhangzott a Büntető Törvénykönyv átfogó felülvizsgálatának előkészítésére alakult Bizottság alakuló ülésén március 14-én 10 órakor az Igazságügyi Minisztériumban.) Hölgyeim és Uraim! Köszöntöm Önöket, a Büntető Törvénykönyv átfogó felülvizsgálatának előkészítésére alakult Bizottság tagjait. Örülök annak, hogy eljöttek, örülök annak, hogy elfogadták a felkérésem. Köszöntöm az Államtitkár Urakat, Főcsoportfőnök Urat, Miniszteri Biztos Urat, a minisztériumi Munkatársakat. Ahogy ezt az Önöknek küldött felkérő levél is tartalmazza, a Kormány szükségesnek és időszerűnek tartja a Büntető Törvénykönyv átfogó felülvizsgálatát. Ennek az előkészítésére Bizottság létrehozását határoztam el. A Bizottság feladata és létrehozásának célja A Bizottság feladatának azt gondolom, és erre irányult az Önöknek küldött felkérés, hogy alakítsák ki az új kódex koncepcióját. Ebbe a koncepcióba a magam részéről beleértem egyrészt az alapvető kriminálpolitikai kérdésekben való állásfoglalást, másrészt pedig a kodifikációs szerkezet és technika lényeges kérdéseit is. A koncepció kialakítása elképzelésem szerint ennek az évnek a végéig lehetséges feladatnak tűnik. Van olyan felfogás, amely a törvény-előkészítés feladatát úgy fogja fel, hogy rögtön az első paragrafusnál kell elkezdeni és a tollat csak a hatályba-léptető paragrafusnál kell letenni. Ez akkor alkalmazható módszer, ha már egészében és részleteiben is tisztázott az, hogy a törvénynek mit kell tartalmaznia. A büntető-kódex előkészítésénél nem kerülhető meg a koncepció kialakítása. A koncepció kialakítása azonban az új kódex előkészítésének csak az első lépcsője. Kívánatosnak tartanám, hogy a Bizottság a további munkálatok fő irányát is meghatározza. Én azt szeretném, ha ez a Bizottság ezt követően is tovább folytathatná a munkát ben a koncepció úgy készült, hogy megírták a Minisztériumban, jóváhagyták a pártközpontban és ez az anyag határozta meg a kodifikációs munkálatok irányát és kereteit. Én a Bizottságot kérem arra, hogy a koncepciót dolgozza ki. Miért kell új Büntető Törvénykönyv? Büntetőjogunk jelen állapotának a megítélésében megoszlanak a vélemények. Van, aki úgy véli, hogy az elmúlt évtized szapora módosításai és kiegészítései révén sikerült a viszonyok gyors átalakulásához rugalmasan igazodó büntetőjogi rendszert kialakítani, míg mások a számos és gyakori módosításban a jogbiztonságot veszélyeztető terhet látnak. Ebben a vitában most nem szeretnék döntőbíróként fellépni. Azt mégis el kell mondanom, hogy az július 1-jén hatályba lépett Btk.-t a mai napig a törvényhozás 47 esetben, alkotmánybírósági határozat pedig 9 esetben érintette, összesen 778 törvényhely tekintetében. 117 rendelkezést helyeztek hatályon kívül, 473 rendelkezést módosítottak és 188 új rendelkezést iktattak a törvénybe. Én úgy vélem, hogy a Büntető Törvénykönyv a maga számos módosításával, korrekciójával, kiegészítésével egészében megfelelő büntetőjogi védelmet képes biztosítani társadalmunk alapvető érdekeinek és értékeinek. Nincsen ezért kodifikációs szükséghelyzet. Arra talán nem ez az alkalom a legmegfelelőbb, hogy az évi IV. törvényben testet öltött kodifikációs teljesítményt átfogóan értékeljük. Annyit azonban bizonyosan megállapíthatunk, hogy a kódexnek a büntetőjogi felelősség feltételeire és módozataira vonatkozó rendelkezései (az ún. dogmatikai apparátus) időtállónak bizonyult és a törvény egyéb részei is elég jól viselték a helyenként igen jelentős átalakításokat is. Egyes helyeken persze csaknem egészen újra kellett írni a törvényt. Elég, ha az állam elleni bűncselekményekre vagy a gazdasági bűncselekményekre gondolunk. A nagyszámú módosítás óhatatlanul megbontotta a kódex belső egyensúlyát, a szankciórendszer harmóniáját, a büntetési tételek egymáshoz való viszonyát, az egymást követő módosítások esetenként eltérő elképzelések jegyében születtek meg. Az elmúlt évtizedben végbevitt változtatások egy egységes szemléleten alapuló felülvizsgálatot indokolnak. Összefoglalva: van működőképes anyagi büntetőjogi törvénykönyvünk, de indokolt, hogy legyen egy újabb és jobb. A kódex előkészítésének szervezete A tapasztalat azt mutatja, hogy egy kódex előkészületei többféle szervezeti formában valósulhatnak meg. A magyar büntetőjog első kodifikációs kísérletei az Országgyűlés által kiküldött deputációkhoz kapcsolódnak. Így készült el az évi, az évi és az évi javaslat is. A kiegyezést követően az anyagi jogi kodifikáció előkészítésére előbb Csatsko Imre, majd Csemegi Károly ka-
3 BÜNTETÕJOGI KODIFIKÁCIÓ B szám 5 pott megbízást. Az évi Büntető Törvénykönyv alapját képező tervezet és javaslat (az indokolással együtt) egyedül Csemegi műve. Ez az idén 175 éve született nagy kodifikátor példa nélküli teljesítménye. A már a kódex hatályba lépését követő első évtized végén megfogalmazódott reformkövetelésekhez fűződő munkálatok egy-egy kiemelkedő büntetőjogász nevéhez kapcsolódtak. Hadd idézzem fel itt Schédius Lajos curiai bíró, Angyal Pál, Balogh Jenő és Finkey Ferenc egyetemi tanárok nevét. Az első világháborút közvetlenül megelőzően a Btk. revizióját is célul tűzték ki. A szerkesztőbizottság elnöke Vavrik Béla curiai másodelnök volt, a tagjai Angyal Pál, Edvi Illés Károly és Finkey Ferenc mellett Bernolák Sándor. A háború utáni időszakban 1953-ban kormánybizottságot állítottak fel a kodifikáció előkészítésére. Az elkészült tervezetet 1960-ban kormányhatározattal bocsátották nyilvános vitára. Az évi Btk. előkészítésében közreműködött bizottságokat az igazságügy-miniszter kérte fel. Ennél működött egy Koordinációs Bizottság (ez volt az ún. főbizottság) és egy kodifikációs bizottság, amelyhez kötődött nagyszámú ún. munka-bizottság. Megjegyzem, hogy igazságügy-miniszteri felkérés alapján végezte munkáját 1991-től az új büntetőeljárási törvény koncepcióját kidolgozó, majd 1994-től a Be.-t megszerkesztő bizottság. A jelenleg folyó nagyszabású kodifikációs munkálatok közül kormánybizottság végzi a polgári jogi kodifikáció előkészítését [1050/1998. (IV. 24.) Korm. sz. határozat]. Úgy gondolom, hogy az anyagi büntetőjogi kodifikáció előkészítésének a célszerű szervezeti kereteit az igazságügy-miniszter alakíthatja ki. A Bizottság felkérésének a célja elsősorban az, hogy a hazai szakmai elit neves képviselőit bekapcsolja az új Btk. előkészítésébe és megnyerje őket ennek a fontos vállalkozásnak a segítésére, támogatására. Szeretném, ha az Önök személyes kisugárzása a szakma köreiben felkeltené az érdeklődést és a támogatás készségét a büntetőjog megújítására irányuló törekvések iránt. A Bizottságban jelen vannak a bírói, az ügyészi, a vizsgálói, a bűnügyi védői kar jeles képviselői, a Belügyminisztérium és az Igazságügyi Minisztérium vezető munkatársai, az egyetemi tanári kar több meghatározó személyisége. A Bizottság elnökének Györgyi Kálmánt kértem fel, ő most az Igazságügyi Minisztériumban miniszteri biztos. A Bizottság társelnöki tisztére Nagy Ferenc professzor urat kértem fel és nagyon örülök annak, hogy ezt elvállalta. Ennek a Bizottságnak ekként 15 tagja van. Elképzelésem szerint a Bizottság feladata az lesz, hogy megvitassa az előkészített anyagokat és állást foglaljon elvi kérdésekben. A Bizottság elé kerülő anyagokat egy szűkebb körű szerkesztőbizottság készítené elő, amelyben a Büntetőjogi Kodifikációs Főosztály munkatársai: Kara Ákos, Pázsit Veronika, valamint Kiss Zsigmond nyugalmazott legfelsőbb bírósági tanácselnök és Wiener A. Imre professzor úr, valamint a Bizottság elnöke és társelnöke vennének részt. Engedjék meg, hogy megköszönjem a Bizottság felkérésére és összehívására vonatkozó levelem szíves és készséges fogadtatását, azt, hogy felkérésemet elfogadták és részt vállalnak ennek a nagyszabású törvényhozási vállalkozásnak a munkálataiban. Várakozással tekintek minisztériumi munkatársaim közreműködése elé. Hadd szóljak ezzel összefüggésben egy személyes élményemről. Talán emlékezni fognak arra, hogy miniszteri működésem megkezdése alkalmával minőségi törvényalkotói munkát ígértem. Minap ajánlották a figyelmembe azt, hogy Vámbéry Rusztem az 1913-ban megjelent anyagi jogi tankönyvébe a következő ajánló sorokat írta: A magyar királyi igazságügyministerium törvényelőkészítő ügyosztályának igaz nagyrabecsüléssel és baráti szeretettel a szerző. Vajha ilyen ajánlással jelenhetne meg ma is valamely neves professzorunk tankönyve! Törekszem arra, hogy a Minisztérium kodifikációs munkája legyen igényes, legyen magas színvonalú és nyerje el a társadalom és a jogtudomány embereinek az elismerését is. A Bizottság tagjainak a felkérése: személyes jellegű A felkérések a büntetőjog kiváló szakembereinek szólnak és nem intézményeknek vagy hatóságoknak. Azt szeretném, ha a Bizottság tagjai a maguk véleményét, álláspontját képviselnék. A felkérésekben mindazonáltal arányosságra törekedtem a büntetőjog különböző területeken működő gyakorlati szakemberei és a jogterület elméleti művelői között. A rend kedvéért el kell mondanom, hogy a Bizottság jogalkalmazó hatóságoknál dolgozó tagjai esetében a főhatóság vezetőjének (Solt Pál, Polt Péter és Pintér Sándor uraknak) az egyetértését megszereztük, amire a Bizottság munkájában való közreműködésükhöz szükség is van. A Bizottság ügyvéd tagjai tekintetében fordultunk az Országos Ügyvédi Kamara elnökéhez, míg az egyetemeknél ilyesmi nem mutatkozott szükségesnek. Kodifikáció vagy novelláris jogalkotás? A novelláris jogalkotással csodákat lehet tenni. A napoleoni Code Pénal egészen 1994-ig hatályban volt. A német büntető törvénykönyv a forma szerint ma is az évi StGB. Finnországban ma is az a törvénykönyv van hatályban, amelynek a centenáriumát jó tíz esztendővel ezelőtt ünnepelték Helsinkiben. A közép-európai régióban végbement átalakulás során több állam új büntető törvénykönyvet alkotott, így Lengyelország (1997), Horvátország (1997), Szlovénia (1994). A 2000-ben elfogadott koncepció alapján folyik a szlovák büntetőjogi reform előkészítése. Előkészületek folynak más országokban is. Említést érdemel az, hogy 1996-ban Oroszország is új büntető törvénykönyvet fogadott el. Magyarország 1990-ben a büntetőjog megújításában a novelláris jogalkotás útját választotta és ez a választás azt hiszem szükségszerű volt. Egy új kódex megalkotásának nem voltak meg a feltételei, sem társadalmi, sem szorosan vett szakmai tekintetben. Ha ennek az időszaknak a kezdetén készült volna el egy új büntető törvénykönyv, ez sem kerülhette volna el a gyakori módosítást. Egyébként ismereteim szerint annak idején szakmai körökben nem fogalmaztak meg olyan igényt, amely a büntetőjog átfogó reformjára irányult volna.
4 6 BÜNTETÕJOGI KODIFIKÁCIÓ B szám A kormányprogram és a büntetőjogi kodifikáció Az évi kormányprogramban egy új büntető kódex megalkotása nem szerepelt. A polgárokat szolgáló állam -ról szóló fejezetben egy önálló rész: Egyes büntető jogszabályok szigorítása címmel foglalkozott kriminálpolitikai célkitűzésekkel. Ebben szó esik arról, hogy a Kormány elsőrendű feladatának tekinti a közrend és a közbiztonság erősítését. A következetes és szigorú ítélkezési gyakorlat kialakítása érdekében a Büntető Törvénykönyv szigorításának a lehetőségét ígérte megvizsgálni a következő területeken: a rendőrök által elkövetett korrupciós cselekmények, a gyermekek és kiskorúak ellen elkövetett bűncselekmények, kábítószer-kereskedelem, illegális fegyvertartás, gépjárműlopás. A büntetőjogi célkitűzések között szerepel az életfogytig tartó szabadságvesztés valóban életfogytig tartóvá tétele, továbbá a személyfuvarozók fokozott jogi védelme. Említés történt még arról, hogy a Kormány a gazdasági és a korrupciós ügyekben szélesíteni kívánja a vagyonelkobzás lehetőségét. Nagyobb szakmai nyilvánosság előtt az első bejelentés a büntetőjogi kodifikációról 1999 őszén, a Kriminológiai Társaságnak a Budapesti Ügyvédi Kamara dísztermében tartott ülésén hangzott el. Hende Csaba államtitkár úr tartott előadást A büntető jogpolitika kérdései, különös tekintettel a kodifikációra címmel. Az államtitkár úr vázolta a tárca elképzeléseit, ezek között azokat az eszméket, amelyek egy új Btk. előkészítésének a kiinduló pontjait jelenthetik. Ami a kormányprogramban leírt célkitűzéseket illeti, ezek megvalósulása nyomon követhető az elmúlt két és fél év jogalkotásában. Előkészületek az igazságügyi tárcánál A tárcán belül az előkészületek már 1998 őszén megkezdődtek és változó intenzitással azóta is folynak. Erre utaltam májusában, a balatonfüredi Jogászgyűlésen, amikor elmondtam, hogy az új Btk. munkálatai már folynak és előreláthatóan 2002 első negyedévéig el is készülnek az új törvény szabályozási elvei. Az Igazságügyi Minisztériumban kis kötetté duzzadt az az anyag, amely az anyagi büntetőjog újrakodifikálásával kapcsolatban eddig leírtakat tartalmazza. A magyar büntetőjog kodifikációjának történetében mindig fontos szerepet játszott a külföldi törvénykönyvek tanulmányozása. Így volt ez a Deák Ferenc nevével elválaszthatatlanul összekapcsolt évi büntető törvénykönyvi javaslatnál, így volt ez a Csemegi-kódexnél és a novelláinál is. Az évi Btk. előkészítésénél a jog-összehasonlító aspektus lényegében az akkori szocialista országok törvénykönyveire szűkült le. Kivételesnek volt tekinthető a napi tételes pénzbüntetés iránt megnyilvánult érdeklődés, amely a figyelmet az 1975-ben hatályba lépett új német és osztrák büntetőjog felé fordította. A mostani kodifikáció során természetes igény az, hogy vegyük figyelembe a mai korszerű büntető törvénykönyveket. Magyarország hagyományosan kitüntetett figyelemben részesítette a német, az osztrák, a svájci és részben a francia büntető törvényhozást. A munkálatokhoz ezeken a törvénykönyveken kívül beszereztük a svéd, az olasz, a dán, a finn, a belga, az orosz, az ukrán, a szlovén, a cseh és a lengyel büntető törvénykönyvek mellett a tavaly megindult szlovák büntetőjogi kodifikáció koncepciójáról szóló előterjesztést és egyéb külföldi anyagokat. A kodifikáció előkészítése céljából az Igazságügyi Minisztérium tanulmányokat rendelt a szakma jeles képviselőitől. Ezeknek a listája az Önök rendelkezésére áll. Ilyen tanulmányokra a jövőben is szükség lesz. Engedjék meg, hogy külön a figyelmükbe ajánljam az Igazságügyi Minisztérium Kodifikációs Elemző és Statisztikai Főosztálya által készített anyagokat, amelyek egy részét már most az Önök rendelkezésére bocsátottuk. A bűnözés és jogkövetkezményei című sorozatnak eddig három kötetét kaphatták kézbe, de készül a többi bűncselekmény-csoportra vonatkozó összeállítás is. E sorozat kötetein kívül további összeállítások is fontos információkkal szolgálnak. Ezek közül most három kötetet nyújtottunk át. A novella Az anyagi büntetőjog átfogó megújítása hosszabb előkészítést igénylő feladat, amely több évet fog igénybe venni. A tervezet elkészültének, a törvény elfogadásának az időpontja ma aligha jósolható meg. Erre ma még előre nem látható tényezők is befolyással lehetnek. Elsősorban európai integrációs törekvéseinkkel öszszefüggő és a Kormány jogharmonizációs programjából adódó feladatokkal kapcsolatos olyan teendők merültek fel, amelyekkel az új Büntető Törvénykönyvet megvárni valószínűleg nem lehet. Az Igazságügyi Minisztérium már tavaszán készített egy tervezetet, amelyet a szakmai véleményezést követően átdolgoztak és most újból munkába vettek. Ez a tervezet a szervezett bűnözéssel, a korrupció elleni küzdelemmel összefüggő büntetőjogi feladatokkal, valamint a jogi személy büntetőjogi szankcionálásával összefüggő rendelkezéseket tartalmazza. Eredetileg azzal a szándékkal indult a novella előkészítése, hogy a szerteágazó matéria egy törvénybe kerül. Jelenleg az a megoldás tűnik követhetőnek, hogy a jogi személyekkel összefüggő rendelkezéseket egy külön törvényben kell szabályozni. Úgy tűnt ésszerűnek, hogy a novella előkészítését a Minisztérium kodifikációs apparátusa fejezze be és a munkáját most megkezdő Kodifikációs Bizottság minden figyelmét és erejét az új kódex koncepciójának a kidolgozására fordíthassa. Felelősségteljes munkájukhoz sok sikert kívánok! Köszönöm, hogy meghallgattak.
5 Dr. Nagy Ferenc A bűncselekmény törvényi fogalmáról jogösszehasonlító kitekintéssel 1. A bűncselekmény törvényi fogalmát illetően az évi Csemegi-kódex 1. -a szerint bűntettet vagy vétséget csak azon cselekmény képez, melyet a törvény annak nyilvánít és a bűncselekmény miatt senki sem büntethető más büntetéssel, mint amelyet arra az elkövetése előtt a törvény megállapított. Az első kodifikált büntető törvényünk tehát a bűncselekmény fogalmi meghatározása helyett a nullum crimen, illetve nulla poena sine lege elvet iktatta be. Ez a garanciális, de formai megközelítés nem adott magyarázatot arra vonatkozóan, hogy milyen tartalmú cselekmények tekinthetők bűncselekményeknek. A szovjet mintát követő évi Btá. a bűncselekmény tartalmi meghatározására törekedett: bűntett az a társadalomra veszélyes cselekmény, amelyre a törvény büntetés kiszabását rendeli. A hazai büntetőjogunkban a Btá. fogalmazza meg elsőként bűncselekmény fogalmi elemként a cselekmény társadalomra való veszélyességét, de a bűnösség még nem önálló fogalmi összetevő. Az évi V. törvény olyan fogalmi meghatározást rögzít, amely lényegében a mai hatályos büntetőjogunknak is megfelel. A Btk. szerinti fogalmi elemek: társadalomra veszélyes cselekmény, büntetendőség, bűnösség (szándékosság, vagy gondatlanság). Az évi, jelenleg is hatályos büntető kódexünk lényegében átvette a korábbi Btk. fogalom meghatározását. A bűncselekmény eszerint bűnös (szándékos, vagy gondatlan) cselekmény, amely társadalomra veszélyes és büntetendő (törvény által büntetni rendelt). A Btk. 10. (1) bek. szerint: Bűncselekmény az a szándékosan vagy ha a törvény a gondatlan elkövetést is bünteti gondatlanságból elkövetett cselekmény, amely veszélyes a társadalomra, és amelyre a törvény büntetés kiszabását rendeli. A formális bűncselekmény-fogalom szerint bűncselekmény az a cselekmény, amelyet a törvény büntetni rendel. Minden bűncselekmény-fogalmi meghatározás szükséges eleme, hogy a törvény büntetni rendeli, de ezt különféle módokon fejezhetik ki. A materiális bűncselekmény-fogalom összetevője lehet a cselekmény mellett a társadalomra veszélyesség, a tényállásszerűség, a jogellenesség és a bűnösség. Ezeknek a megkülönböztető ismérveknek a különféle kombinációit találjuk a különféle tudományos fogalmakban. 2. A formális, illetve a materiális bűncselekmény fogalmat illetően megjegyezhető, hogy Európában a nyugati országok nagy többsége mint ahogy korábban, jelenleg is formális meghatározással operál. Vagyis a legtöbb fejlett európai ország büntető törvénykönyve nem rendelkezik a bűncselekmény tartalmi fogalmáról, hanem formális és garanciális jelleggel a nullum crimen/nulla poena sine lege elvét kodifikálja. E megoldást követő országok körében, például a svájci Btk. lényegében a nulla poena sine crimine elv kodifikálására korlátozódik: Csak az büntethető, aki olyan cselekményt (tettet) követ el, amit a törvény kifejezetten büntetéssel fenyeget. Az évi normaszöveget is magában foglaló új svájci Btk. revízió változatlanul a formális, garanciális meghatározást tartja fenn, amely szerint Büntetés vagy intézkedés csak olyan cselekmény (tett) miatt rendelhető el, amit a törvény kifejezetten büntetés alá helyez. A svájci Btk. kommentárjának szerzője szerint a Btk. első cikkében megfogalmazott legalitás elve a svájci szövetségi alkotmány 4. cikkéből folyik és ez az elv akkor sérül, ha a polgárt olyan cselekmény miatt, amit a törvényben egyáltalán nem büntethetőként jelölnek, büntetőjogilag üldözik, vagy ha egy cselekmény, ami miatt a polgár büntetőjogilag üldözhető, bár törvényben büntetéssel fenyegetett, ez a törvény azonban nem joghatályosnak tekinthető, avagy ha a bíró a cselekményt büntető törvény alá vonhatónak tekinti, de a cselekmény a törvény alá a legtágabb értelmezés és az általános büntetőjogi elvek alapján sem vonható (Trechsel, old.). A német Btk. 1. -a értelmében Egy cselekmény (tett) csak akkor büntethető, ha a büntethetőség törvényileg meghatározott volt, mielőtt a cselekményt elkövették. Az olasz Btk. 1. cikke értelmében Olyan cselekmény (tett) miatt senkit sem lehet büntetéssel sújtani, amelynek büntethetőségét előzetesen nem kifejezetten törvény határozza meg. Az új francia Btk cikke a bűncselekmény súly szerinti felosztásáról, a trichotom rendszerről rendelkezik, míg a cikk az anyagi jogi legalitás elvét fogalmazza meg. Az osztrák Btk. 1. -a szintén a törvényesség elvének megfogalmazását tartalmazza: Büntetést vagy megelőző intézkedést csak cselekmény miatt szabad elrendelni, ami kifejezett törvényi büntetéssel fenyegetés alá esik és már az elkövetése idején büntetéssel fenyegetett volt. Az elkövetés idején súlyosabban fenyegetett büntetés nem rendelhető el. Megelőző intézkedés csak akkor rendelhető el, ha az elkövetés idején ez a megelőző intézkedés vagy ezzel összehasonlítható büntetés vagy megelőző intézkedés előírt volt... A nyugati államok közül Spanyolország az, ahol az új büntető kódex nem pusztán formális, hanem már tartalmibb jellegű szabályozást ad. A spanyol Btk. 1. cikkének 1. -a szerint Nem büntethető az a tevékenység vagy mulasztás, amely az elkövetés idején hatályos törvényben nem volt bűntettként vagy vétségként meghatározva. Ugyanezen cikk 2. -a arról rendelkezik, hogy Biztonsági intézkedés csak akkor alkalmazható, ha a törvényben előzetesen meghatározott feltételek fennállnak. A 2. cikk értelmében Nem büntethető az olyan bűntett vagy vétség, amely az elkövetéskor törvényben nem volt szabályozva. Ez vonatkozik az intézkedésekre is. A 10. cikk szerint Bűntett vagy vétség az a tevékenység vagy mulasztás, amely szándékos vagy gondatlan, és a törvény által büntetni rendelt. A volt szocialista államok közül Oroszországban az új Btk január 1-jén lépett hatályba. A bűncselekmény definíciója [14. cikk (1)] értelmében a bűncselekmény ismérvei között szerepel egyebek mellett a társadalomra veszélyes cselekmény óta materiális bűncselekmény-fogalom érvényesül, vagyis egy cselekmény csak akkor bűncselekmény, ha az a társadalomra veszélyes is.
6 8 BÜNTETÕJOGI KODIFIKÁCIÓ B szám Kérdéses volt a jelenlegi Btk. kodifikációja során, hogy e fogalom alatt mit kell érteni, milyen kritériumok alapján kell dönteni arról, hogy a cselekmény társadalomra veszélyes-e. Az irodalomban különböző tartalmat kölcsönöztek e fogalomnak. Volt olyan felfogás, amely szerint a társadalomra veszélyesség a társadalomra mint egészre, ill. az egész jogrendre veszélyt feltételezett és mint ilyen a társadalomra veszélyesség fogalmát mellőzte, azzal indokolván, hogy a társadalomra veszélyesség csupán a cselekménynek a társadalomra való veszélyességét, de nem az egyes személy számára való veszélyességet juttatja kifejezésre, azonban mégis szükséges, hogy a bűncselekmény ne csak a társadalomra, hanem az egyes személyre is veszélyes magatartást foglaljon magába. E fogalmi elem fenntartása mellett állást foglalók ellen a politikai visszaélés érve is elhangzott. (Piontkovszkij 1961-ben úgy írt, hogy a szocialista törvényhozás számára nélkülözhetetlen az osztályjelleg és a politika kifejezésre juttatása.) A végleges szövegben a 14. cikk (1) bekezdésében megnevezik a társadalomra veszélyességet, de az évi Btk.-tól eltérően a társadalomra veszélyesség tartalmát igyekeztek meghatározni. Eszerint egy cselekmény nem bűncselekmény, ha az a csekély volta miatt nem társadalomra veszélyes, azaz az egyes személy, a társadalom, vagy az állam számára sérelmet, illetve a sérelem, a kár keletkezésének veszélyét nem jelenti. Új a bűncselekmény-fogalomban a bűnösségi elv kifejezett kiemelése. A büntetőjogilag szankcionált cselekmény a 14. cikk (1) szerint csak akkor bűncselekmény, ha azt bűnösen követik el. A bűnösségi elv az elvek között is szerepel a Btk.-ban, és az objektív felelősséget, vagyis a kár(hátrány) nem bűnös okozásáért a büntetőjogi felelősséget megengedhetetlennek tartja a kódex. Az új Btk. a bűncselekmények súly szerinti felosztásánál négyes szisztémát (tetratomiát) képvisel: enyhe súlyú, közepes súlyú, súlyos bűncselekmények és különösen súlyos bűncselekmények között (15. cikk) tesz különbséget. Az új lengyel Btk. 1. cikk 1. -a arról rendelkezik, hogy Büntethetőség alá csak az esik, aki olyan cselekményt követ el, amelyet a cselekmény elkövetésének idején hatályos törvény büntetéssel fenyegetéssel tilt. Az 1. cikk 2. -a szerint Nem bűncselekmény a tiltott cselekmény, amelynek társadalomra károssága csekély.. Ugyanezen 1. cikk 3. -a értelmében Nem követ el bűncselekményt a tiltott cselekmény elkövetője, akinek a cselekmény idején bűnösség nem számítható be. Tehát az új lengyel Btk. értelmében a bűncselekmény fogalma lényegében tartalmi meghatározást kapott, s e fogalom elemei a következők: cselekmény, törvény által büntetéssel fenyegetés (tényállásszerűség), társadalomra károsság és bűnösség. A korábbi lengyel büntetőjogból ismert materiális bűncselekmény-definíció így fennmaradt, és a régi törvényben szereplő a cselekmény társadalomra veszélyessége helyébe a cselekmény társadalomra károssága lépett, mivel a korábbi fogalom gyakran ideológiai jellegű interpretációja és politikailag vezérelt alkalmazása miatt diszkreditálódott. Az új kulcsfogalom tehát a cselekmény társadalomra károssága, amelynek elemeit a 115. cikk 2. -a részletezi. E szerint a társadalomra károsság szempontjából irányadó a megsértett jogi tárgy jellege és természete, a fenyegető vagy okozott kár, a sérelem nagysága, az elkövetés jellege és körülményei, az elkövető által megszegett kötelezettségek súlya és jelentősége, az elkövetés indítékai, a szándék, illetve a megszegett gondossági szabály jellege, a sértés foka. Az elkövető személye és személyiségi vonásai nem gyakorolnak befolyást a társadalomra károsság meghatározására. Ha a cselekmény társadalomra károssága csekély, a törvény kifejezett rendelkezése értelmében nincs bűncselekmény, s az elkövető megbüntetése sem jöhet szóba. A lengyel törvényhozó tehát a bagatell kriminalitás anyagi jogi koncepciójának megvalósítása mellett foglalt állást. A büntethetőség a tényállás kimerítése és a cselekmény társadalomra károssága mellett feltételezi az elkövető bűnösségét is, a bűnösség lényegét azonban a törvény közelebbről nem írja körül. Összegzésként az szögezhető le, hogy jogösszehasonlítási szempontból találunk példákat a formális és a materiális bűncselekmény-fogalmi meghatározásra egyaránt. A nyugat-európai országok többségében a bűncselekmény fogalmának tartalmi kibontása nélkül a nullum crimen/ nulla poena sine lege elvének garanciális szabályát rögzítik. A volt szocialista országok többségében azonban az elmúlt közel fél évszázad hagyományának megfelelően a materiális meghatározás általában fogalmi pontosítás és behatárolás mellett változatlanul fennmaradt a legújabb büntető kódexekben is. Ezen megoldást erősíti az a körülmény is, hogy a bűncselekmény tartalmi meghatározása a jogalkalmazás, a bírói gyakorlat számára fontos iránytű és orientációs pont. Továbbá nem lehet teljesen figyelmen kívül hagyni azt a tényt sem, hogy az új szabálysértési törvényünk is tartalmi meghatározást ad a szabálysértés fogalmáról. Tehát ez a tartalmi fogalom-meghatározási megoldás a magyar büntetőjogban a jövőben is követhető lehet, de ugyanúgy elképzelhető a nyugat-európai megoldást követő formális, garanciális szabályozás is, azonban ez esetben is mindenképpen rögzíteni kellene bizonyos tartalmi elemeket, így a törvényi büntetni rendeltség mellett pl. a nullum crimen sine lege és az intézkedésekre is érvényesítendő nulla poena sine lege elvet, továbbá a bűnösségi elvet, vagyis azt, hogy bűncselekmény csak a szándékosan, vagy ha a törvény a gondatlan elkövetést is bünteti, gondatlanul elkövetett cselekmény lehet. Ezzel kapcsolatos további kérdés, hogy a hazai bírói és ügyészségi kar van-e, illetve lesz-e a közeljövőben olyan felkészültségi helyzetben, hogy a jogszabályban (törvényben) nem szabályozott jogellenességet kizáró okokra alapozva és hivatkozva a bűncselekmény hiányáról egységes szemlélettel tudjon dönteni. A cselekmény társadalomra veszélyességének megítéléséről A cselekmény társadalomra veszélyességének távolról sem egységes megítélését illetően úgy tűnik a helyzet az évi IV. törvény előkészítésének időszakához képest, változatlan. Legalábbis egyes szerzők a korábbiakhoz hasonlóan ma is azt vallják, hogy a tényállást megvalósító és jogellenességet kizáró ok létezését nélkülöző cselekmények mindenkor szükségképpen veszélyesek a társadalomra, és a jogalkalmazó nem mondhatja ki, hogy valamely deliktum társadalomra veszélyessége az elkövetéskor teljesen hiányzott. Mások szerint viszont a formálisan valamennyi bűncselekményi elemet kimerítő cselekményből is hiányozhat a társadalomra veszélyesség. Helyesebbnek és meggyőzőbbnek az utóbbi álláspont elfogadása látszik. Ellenkező esetben ugyanis a társadalomra veszélyesség bűncselekmény fogalmi eleme elveszítené önálló jelentőségét és csupán az egyes magatartások büntetendővé nyilvánításának miértjére adhatna deklaratív jellegű magyarázatot, vagyis nem tölthetné be a materiális bűncselekmény-fogalmi elem szerepét. Egyébként is a bűncselekmény törvényi fogalmának bármely összetevője hiányozhat a konk-
7 BÜNTETÕJOGI KODIFIKÁCIÓ B szám 9 rét elkövetéskori esetben (például nem tényállásszerű a cselekmény, vagy nem állapítható meg a bűnösség), s az ilyen ügy bűncselekmény hiánya folytán az elkövető felmentésével zárul. Továbbá a társadalomra veszélyesség elkövetéskori hiányának a konkrét ügyben történő bírósági megállapítása jogállami megoldásnak tekinthető abban az értelemben, hogy ez az elkövető javára és nem hátrányára szolgál. Wiener A. Imre szerint az évi V. törvény joglogikailag következetes volt, mert a társadalomra veszélyességet nem tekintette önálló bűncselekményfogalmi elemnek, amelynek hiányát a bíróság megállapíthatta volna... Jómagam eléggé viszonylagosnak érzékelem ezt a következetességet, hisz az évi kódexben a társadalomra veszélyesség kifejezetten feltüntetett bűncselekmény-fogalmi elem ellenére, ennek hiányát a bíróság nem állapíthatta meg, sőt a csekély veszélyességű cselekményt is még az akkori szovjet szabályozástól és felfogástól is eltérően bűntettnek tekintette. A jelenlegi bírói gyakorlat is megoszlik a fenti kérdés eldöntését illetően. A Bf. III. 170/1998/5. számú Legfelsőbb Bírósági ítélet amit Wiener A. Imre más összefüggésben kritizál szerint A tényállásszerű cselekmény szükségszerűen a jogrend megsértését és veszélyeztetését jelenti, s még a formális jogsértés is sérti vagy veszélyezteti a jogrend sértetlenségéhez fűződő társadalmi érdeket. A gyakorlat számára készített kommentár szerkesztője és egyik szerzője Berkes György pedig úgy foglal állást, hogy Bárhogyan fogalmazza is meg a Különös Rész az egyes bűncselekmények törvényi tényállását, mégis előfordulhatnak ha kivételesen is olyan tényállásszerű cselekmények, amelyek nem sértik vagy veszélyeztetik az adott bűncselekmény jogi tárgyát, és ezért nem veszélyesek a társadalomra. Ezt a lehetőséget a törvény elismeri azzal, hogy a társadalomra veszélyességet a bűncselekmény fogalmi ismérvévé tette. Ha bármelyik bűncselekményi ismérv hiányzik, nincs bűncselekmény. A bírói gyakorlatban van példa a társadalomra veszélyesség hiányában hozott felmentő ítéletre (BH 1984/388., 1993/595. és legújabban 1994/471.). Összegzésként részemről az állapítható meg, hogy a társadalomra veszélyesség kategóriájának megítélése elválaszthatatlanul összefügg a bűncselekmény fogalmát illetően képviselt állásponttal. Nyilvánvalóan csak a bűncselekmény tartalmi meghatározásánál jöhet szóba ez a kategória. Amennyiben pedig a jövőben fennmaradna a deliktum materiális törvényi definiálása, úgy eldöntendő, hogy e fogalomban ismételten helyet kapjon-e a társadalomra veszélyesség/károsság, vagy e büntetőjogi kategória precízebben körülírt változata. Az megállapítható, hogy a társadalomra veszélyesség/károsság bűncselekmény fogalmi összetevőként lényegét tekintve megmaradt az általam már említett két új kódexben, az orosz és a lengyel Btk.-ban. Tisztázandó azonban, amit Wiener A. Imre ellentmondásosnak és problematikusnak ítél, nevezetesen, hogy a társadalomra veszélyesség mértéke csak büntetéskiszabási tényezőként szerepel-e a törvényben, vagy a társadalomra veszélyesség olyan önálló bűncselekmény-fogalmi elem, amelynek hiánya érinti a büntetőjogi felelősséget is. Részünkről arra az álláspontra jutunk, hogy a cselekmény társadalomra veszélyességének bűncselekmény-fo- galmi kategóriakénti fenntartása hazánkban de lege ferenda nem tűnik kívánatosnak, több ok miatt sem. Így a társadalomra veszélyesség igazából nem dogmatikai, hanem inkább szociológiai fogalom, amelynek értelmezése, büntetőjogi megítélése távolról sem volt egységes a korábbi időszakban és jelenleg sem mind a szakirodalmunkban, mind a hazai bírói gyakorlatban. Márpedig egy ilyen ellentmondásos, különbözőképp értelmezhető, s a nyugat-európai trendnek nem megfelelő megoldás alkalmazása a jövőben nem követendő. Mind a két említett kódex a cselekmény elkövetéskori csekély társadalomra veszélyességét/károsságát egyértelműen nem tekinti bűncselekménynek, vagyis a csekély fok valóban büntethetőséget kizáró körülmény. Ezzel pedig a bagatell bűnelkövetések anyagi jogi megoldása mellett foglalt állást a törvényhozó a két volt szocialista országban. A hazai hatályos szabályozás ezzel kapcsolatos ellentmondásos rendelkezései valóban joggal bírálhatók, mint ahogy Wiener A. Imre is teszi. Ezzel összefüggésben viszont az is tisztázandó, hogy az elkövetéskori csekély társadalomra veszélyesség/károsság megítélése hazai jogunkban a jövőben az anyagi vagy az eljárási utat kövesse-e. Érdekesség, hogy az évi új horvát Btk. az osztrák büntető kódex 42. -ának mintájára jelentőség nélküli cselekmény elnevezéssel sui generis büntethetőséget kizáró okot szabályoz, s ezzel szintén az anyagi jogi megoldást érvényesíti. De lege ferenda hazánkban is ezzel kapcsolatban inkább az anyagi jogi szabályozás javasolt, kérdéses lehet azonban, milyen megoldással és rendszerbeli elhelyezéssel. FELHASZNÁLT FONTOSABB IRODALOM Békés Imre: A jogállami büntetőjog bűncselekménytani alapjai. In: Nyugat-Európai hatások a magyar jogrendszer fejlődésében. (ELTE ÁJK tanulmányok) Budapest, Berkes György (szerző és szerkesztő): Magyar Büntetőjog. Kommentár a gyakorlat számára. 2. kiadás. (HVG- ORAC) Budapest, (11. pótlás) Das polnische Strafgesetzbuch. Kodeks karny. (Ed iuscrim MPI f. ausl. u. intern. Strafrecht Freiburg i. Br.) Földvári József: A bűncselekmény fogalmáról de lege ferenda. Magyar Jog sz. Italienisches Strafgesetzbuch. Codice penale italiano. (Athesia) Bozen, Nagy Ferenc: A magyar büntetőjog általános része. (Korona) Budapest, Schönke, Adolf Schröder, Horst Eser, Albin: Strafgesetzbuch 1. Kommentar. 26. Aufl. (C.H. Beck) München, Strafgesetzbuch der Russischen Föderation. (Ed iuscrim MPI f. ausl. u. intern. Strafrecht Freiburg i. Br.) Tokaji Géza: A bűncselekménytan alapjai a magyar büntetőjogban. (KJK) Budapest, Trechsel, Stefan: Schweizerisches Strafgesetzbuch. Kurzkommentar. 2. Aufl. (Schulthess) Zürich, Wiener A. Imre: Elméleti alapok a Büntetőtörvény Általános Része kodifikálásához. [MTA Jogtudományi Intézete Közlemények (N 12)] Budapest, 2000.
8 Dr. Nagy Ferenc A bűncselekmények súly szerinti felosztása 1. A súly szerinti felosztás a hazai büntetőjogi fejlődésben Ismeretesen a bűncselekmények súly szerinti hármas felosztása a modern büntetőjogban eredetileg a francia jogból származik: az évi, majd az évi Code Pénal is crime (bűntett), délit (vétség) és contravention (kihágás) között tett különbséget. Azt a megoldást, amely a bűncselekmények súly szerinti hármas felosztását követi, trichotom rendszernek nevezzük. A Csemegi-kódex és a hozzá kapcsolódó kihágási büntető törvénykönyv (Kbtk.) hatálybalépését követően hazánkban hosszú évtizedeken át a bűncselekmények súlyuk szerint három kategóriára oszlottak: a bűntettekre, a vétségekre és a kihágásokra. Ez azonban nem volt merev kategorizálás, mivel a Csemegi-kódex ismerte az ún. korrekcionalizáció intézményét is. Eszerint, ha az in thesi bűntett miatt a bíróság vétségi büntetést (börtön helyett fogházat) szabott ki az enyhítő rendelkezések alapján, ezáltal a bűntett átminősült vétséggé. Az akkori büntetőjogi irodalom azonban túlnyomó részben elítélte a hármas felosztást. Finkey szerint ugyanis a Csemegi-kódexbeli hármas felosztásnak elvi alapja egyáltalán nincs, mert nem a cselekmény lényegéből indul ki, tulajdonképpen csak elnevezésbeli különbségeket állít fel, de a büntetések egyes nemeinek ez elnevezésekhez kötése által sok complicatióra ad okot s megköti a biró kezét az enyhitésben. Perjogi előnye sincs többé, mert a legtöbb államban a biróságok hatáskörének megál-lapitásánál nem a hármas felosztást veszik alapul. Az évi magyar büntető törvénykönyvi javaslat a bűncselekmények kettős felosztását alkalmazta, vagyis a bűncselekmény bűntett, illetve (rendőrségi) kihágás volt. Az évi Btá. a bűntetteket és kihágásokat ismerő kettős felosztású, azaz bichotom rendszerre tért át, majd 1955-ben a kihágásokat is megszüntették. Közülük néhány bűntetté alakult át, túlnyomó részükből viszont szabálysértés lett, és átkerült az államigazgatási jog területére. Ettől kezdve büntetőjogunk több mint másfél évtizeden át a bűncselekményeknek csupán egyetlen kategóriáját ismerte: a bűntettet. Időközben azonban megindultak bizonyos differenciálódási folyamatok is, amelynek keretében megjelentek az ún. kisebb súlyú, kisebb jelentőségű bűncselekmények. Ez még nem változtatott azon, hogy a törvény szerint minden bűncselekmény egységesen bűntettnek minősült, de történeti előzménye volt az évi büntető novellának (Bn.), amely különbséget tett a bűntettek és a vétségek között. A Bn. legsúlyosabb fogyatékossága az volt, hogy a gondatlan bűncselekményeket is bűntetté nyilvánította, ha a szankciójuk a három évi szabadságvesztést meghaladta. A szándékos bűncselekmények viszont akkor minősültek bűntettnek, ha egy évi szabadságvesztésnél súlyosabban voltak büntetendők. Hazai büntetőjogunk fejlődési szakaszaiban tehát találunk példát mind a hármas, mind a kettős felosztásra, mind a súly szerinti kategorizálást mellőző egységes bűncselekmény-fogalom, pontosabban bűntettfogalom érvényesülésére. 2. A súly szerinti felosztás hatályos szabályozásáról Az évi hatályos büntető kódexünk 11. -a értelmében: Btk. 11. (1) A bűncselekmény bűntett vagy vétség. (2) Bűntett az a szándékosan elkövetett bűncselekmény, amelyre a törvény kétévi szabadságvesztésnél súlyosabb büntetés kiszabását rendeli el. Minden más bűncselekmény vétség. Azt a helyes elvet, hogy a gondatlan bűncselekmény csak vétség lehet, a hatályos Btk. juttatta érvényre. Azzal kapcsolatban pedig, hogy a szándékos bűncselekmény is immár csak akkor minősül bűntettnek, ha a törvény két évet meghaladó szabadságvesztést rendel, de lege lata csupán annyi említendő, hogy az elhatárolás szempontjából természetesen a büntetési tétel felső határa az irányadó. A bűntettet tehát egyrészt a bűnösség formája, másrészt szándékos bűncselekményeknél a Btk. Különös Részében megállapított büntetési tétel határolja el a vétségtől. A vétség ( minden más bűncselekmény ) kategóriájába tartozik tehát egyrészt valamennyi gondatlan deliktum, függetlenül a törvényben rögzített büntetési tétel felső határától, másrészt a kétévi vagy a két év alatti szabadságvesztéssel fenyegetett szándékos bűncselekmény. De lege ferenda azonban egyéb megfontolások is figyelmet igényelnek. A bűntett és a vétség megkülönböztetésének a Btk. Általános Részében több rendelkezés jelentőséget tulajdonít azzal, hogy a vétségekre kedvezőbb, míg a bűntettekre súlyosabb szabályokat és jogkövetkezményeket állapít meg, mint pl. a szabadságvesztés végrehajtási fokozata, a szabadságvesztés-büntetés végrehajtásának felfüggesztésénél a próbaidő meghatározása, vagy a mentesítés tekintetében. A bűntett és vétség felosztásnak az anyagi büntetőjogon kívül a büntetőeljárásban is jelentősége van, ezen alapul lényegében a bűntetti és a vétségi eljárás elhatárolása. A bűntett és a vétség elhatárolásánál a törvényi büntetési tételt kell figyelembe venni, vagyis a felosztásnál csak a törvény által fenyegetett főbüntetéseknek van jelentősége, a mellékbüntetéseknek és intézkedéseknek viszont nincs. 3. A súly szerinti felosztás európai kitekintésben A súly szerinti felosztás európai áttekintése alapján megállapítható, hogy azt a törekvést, amely szerint az egyes bűncselekményi típusokat nem csupán mennyiségi, hanem minőségi ismérvekkel is megkülönböztetnék, nem sikerült megvalósítani. Előfordul mind a trichotom (pl. francia, svájci büntetőjog), mind a bichotom felosztás, sőt az januártól hatályba lépett új orosz Btk. négyes osztályozást vezetett be. A kategorizálás kritériuma általában a (fő)büntetések szerint történik. A konkrét szemléletű megközelítés alapján a megkülönböztető ismérv az egyes esetben kiszabott
9 BÜNTETÕJOGI KODIFIKÁCIÓ B szám 11 konkrét büntetés jellege és mértéke. Az elterjedtebb absztrakt szemléletű megközelítés szerint a differenciáló kritérium az érintett deliktumra a törvényben előírt, fenyegetett főbüntetés mértéke. Ezen absztrakt megközelítésen belül is különbség tehető aszerint, hogy a törvényben fenyegetett minimális vagy maximális büntetés alapján történik a különbségtétel. A fenyegetett minimális büntetési kritériumra jó példa lehet a német szabályozás, amely szerint az egy év vagy afeletti minimális büntetéssel fenyegetés esetében bűntettről van szó, míg a csekélyebb mértékű szabadságvesztéssel, avagy pénzbüntetéssel fenyegetés esetében vétségről beszélünk (német Btk. 12. ). A lengyel Btk. 7. -a értelmében bűntettnek az a tilalmazott cselekmény minősül, amelyet a törvény legalább három évi vagy szigorúbb büntetéssel fenyeget. A lengyeleknél bűntett csak szándékosan elkövetett cselekmény lehet. Jellemzőbb a maximális büntetéssel fenyegetés érvényesítése. Így pl. az osztrák Btk a szerint bűntettnek azon szándékos cselekmények minősülnek, amelyeket a törvény életfogytiglani vagy több, mint három évi szabadságvesztéssel fenyeget. Minden más büntetendő cselekmény vétség. Az évi svájci Btk.-revízió tervezete azt tartalmazza, hogy bűntettnek az olyan cselekmények minősülnek, amit a törvény három évet meghaladó szabadságvesztéssel fenyeget. Vétség az olyan büntetendő cselekmény, amit a törvény három évig terjedő szabadságvesztéssel vagy pénzbüntetéssel fenyeget. A maximális büntetéssel fenyegetés kritériumaként a bűnösségi ismérven túl általában a három évi szabadságvesztéssel fenyegetés a határ. 4. Rövid összegzés és javaslat A jelenlegi hatályos büntetőjogi szabályozásra figyelemmel a kettős felosztás követése látszik indokoltnak, tekintettel az új szabálysértési joganyagra, illetve kriminálpolitikai szempontokra is (egy esetleges hármas felosztással az elkövethető bűncselekmények száma emelkedne, bár elképzelhető lehetne pl. egyebek mellett az elzárással fenyegetett szabálysértéseknek kihágáskénti szabályozása is). A jelenleg hatályos szabályozás szerinti bichotom megoldásból mindenképpen követésre méltó ismérv a jövőben is egyrészt az absztrakt megközelítés, másrészt a bűnösség foka. Vagyis bűntett csak szándékos bűncselekmény lehet, illetve legyen. A szándékos bűncselekményeknél ugyanakkor az eddigi két évi törvényi határ alacsonynak tekinthető, mivel a bűncselekmények döntő többsége eszerint jelenleg indokolatlanul bűntettnek minősül. Szerintünk a bűntettek és a vétségek elhatárolásánál sem lehet figyelmen kívül hagyni az absztrakt és a konkrét viszonyát. Midőn a törvényhozó az életbeli jelenségekből vont absztrakciók útján a jogszabályokat megalkotja, a tipikust tartja szem előtt. A konkrét jogeset azonban nem mindig a tipikus körébe tartozik, ezért a határesetekben ellentmondás jöhet létre az absztrakt és a konkrét között. A magyar büntetőjog viszonylatában a bűntettek és a vétségek egymástól való megkülönböztetése mindig kizárólag a törvényben meghatározott büntetési tételtől függ. A már hivatkozott lengyel büntetőjogi rendelkezés szerint azonban csak az a szándékos bűncselekmény bűntett, amelynek a szankcióminimuma legalább háromévi szabadságvesztés. Így az teljesen hazai sajátosság, hogy a differenciálás alapjául szolgáló határvonal igen alacsony. Ez természetesen azzal párosul, hogy a szabadságvesztés büntetés minimuma a vétségeknél, valamint a legenyhébb bűntetteknél azonos, s így az sem ritka, hogy a bíróság bűntett miatt is egészen enyhe büntetést, sőt adott esetben szabadságvesztéssel, illetőleg végrehajtandó szabadságvesztéssel nem járó büntetést szab ki. A bűntettek és a vétségek közti differenciálásnak természetesen csak akkor van értelme, ha a törvény a legkülönfélébb vonatkozásokban is súlyosabb jogkövetkezményeket fűz a bűntetthez, mint a vétséghez. A magyar büntetőjog erre a szempontra messzemenően figyelemmel van. Ebből azonban az a visszás következmény is adódik, mint ahogy már Tokaji Géza kimutatta, hogy ha pl. a bíróság valamely bűntett miatt hat hónapi, egy másik esetben azonban vétség miatt egy évi szabadságvesztés büntetést szab ki, az in concreto enyhébb bűncselekmény vonja maga után a szigorúbb bűntetti jogkövetkezményeket, és az in concreto súlyosabb a kevésbé szigorú vétségi jogkövetkezményeket. Aligha állítható, hogy az ilyen differenciálás összhangban lenne az elkövetett cselekmények társadalmi jelentőségével. A büntetőjog területén természetesen a differenciálás nélkülözhetetlen. Olyan rugalmas szabályozásra van azonban szükség, amely az absztrakt és a konkrét között létrejöhető ellentmondások minél maradéktalanabb kiküszöbölése érdekében megfelelő biztonsági szelepekkel rendelkezik. A differenciálásokat tehát mindenkor úgy kell megteremteni, hogy azok a határesetekben se jussanak ellentmondásba az egyes konkrét bűncselekmények valódi társadalmi jelentőségével. S ha ez igaz, a visszásságok kiküszöbölése csupán jogtechnikai kérdés. Esetleges megoldási lehetőség a korrekcionalizáció újbóli bevezetése lenne. A benne rejlő alapgondolat napjainkban például a következő formában érvényesülhetne: a három évig terjedő szabadságvesztésnél nem súlyosabb büntetéssel büntetendő bűncselekmények továbbra is szükségképpen vétségek és általában vétségi eljárás keretében bírálandók el. Ezzel szemben az a bűncselekmény, amelyre a törvény három évi szabadságvesztésnél súlyosabb büntetést ír elő, in thesi bűntett, s mint ilyen, általában bűntetti eljárást igényel. Ha azonban ennek keretében a bíróság három évi szabadságvesztést vagy ennél enyhébb büntetést alkalmaz, a cselekmény csupán a vétségi jogkövetkezményeket vonja maga után. Elképzelhető mindezektől különböző megoldás is. Az absztrakt és a konkrét között nem ritkán létrejövő ellentmondást azonban valamilyen módon mindenképpen ki kellene küszöbölni.
10 Dr. Wiener A. Imre a büntető törvénykönyv szerkezete A szakmai bűncselekmények és az értelmező rendelkezések Nemcsak a kontinentális kodifikációban figyelhető meg a Büntető Törvénykönyv általános és különös részre osztása, hanem az angolszász és a nemzetközi kódex-tervezetek is ebben a rendszerben készülnek. Nem ilyen egységes a gyakorlat arra nézve, hogy valamennyi bűncselekmény leírása egyetlen kódexben történik-e meg, vagy a Btk. mellett ún. melléktörvények is léteznek. Ennek indoka, hogy a szakmai bűncselekmények törvényi körülírásában nagy szerepet játszanak a más jogszabályokban vagy szakmai szabályokban tételezett normák. Ha a szakmai bűncselekményeket a Btk. maga tartalmazza, ezek szabályozására a kerettényállás kodifikációs technikáját alkalmazza. Ezzel a kodifikációs technikával kell megoldani számos speciális problémát, ami a szakmai bűncselekményekkel kapcsolatban felmerül. A szakmai bűncselekmények speciális problémái mind a kerettényállás, mind a melléktörvények kodifikálása során megoldásra várnak attól függetlenül, hogy ezeket a bűncselekményeket a Btk.-ban vagy a melléktörvényekben helyezzük el. 1. A szakmai bűncselekmények kodifikációs technikájáról A keretdiszpozíciót, mint sajátos kodifikációs technikát mindazokon a területeken megtaláljuk, ahol a büntetőjogi felelősség pozitív vagy negatív feltételeinek körülírásában a büntetőjogon kívüli normák is részt vesznek. Emiatt merül fel problémaként az, hogy hogyan érvényesül a nullum crimen sine lege elve a kerettényállások esetén, hiszen a büntetőjogi kereteket más szabályok töltik meg. A másik legalább ilyen, a nullum crimen sine lege elvével egyenértékű garanciális elve a büntetőjognak a bűnfelelősség elve. Ez az elv megköveteli, hogy a törvényalkotó a bűnösséget a büntetőjogi felelősség pozitív feltételének minősítse. A büntetőjogban két olyan bűncselekmény-csoport különböztethető meg, amelynek kodifikálása során egyformán keretdiszpozíciót szoktak alkalmazni, de a keretet kitöltő normák funkciója jelentős eltérést mutat. Az egyik példájaként említhetjük a közlekedési szabályok megszegésével az élet és a testi épség megsértését vagy veszélyeztetését. A másik modellt a gazdasági bűncselekmények kodifikálása során ismerhetjük fel. A keretet kitöltő szabályokra (a külön normákra) utaló kodifikációs technika a formai hasonlósága mellett eltérő vonásokat mutat a két csoportban. 2. Külön normák a közlekedési büntetőjogban A külön normával szabályozott veszélyes cselekmények elkövetése során előidézett sérelemokozást hosszú ideig az általános eredmény-bűncselekmény, vagyis a gondatlan emberölés és testi sértés tényállásainak alkalmazásával bírálták el. A külön normákat a törvényhozó a bűnösség súlyában juttatta szerephez. A külön normának a büntetőjogi gondatlanságban betöltött szerepe történetileg aszerint változott, ahogyan a gondosság elemeire, a tettesi modelltől és a személytől elvárható gondosságra vonatkozó nézetek fejlődtek. Elsőként az a megoldás alakult ki, amely szerint a külön norma megszegése a gondatlanságot súlyosította az általános eredmény-bűncselekményben. A külön normák a kellő gondosságnak csak az egyik tényezőjét képezték, s ezért a külön norma betartása elvileg nem zárhatta ki a büntetőjogi gondatlanságot. Angyal megfogalmazása szerint sérelemokozás esetén a tettes számára az óvintézkedés tételére kötelező jogszabály megtartása nem jelent feltétlen mentességet, nem különösen akkor, amikor a helyzet speciális körülményei azon túlmenő gondosság kifejtését kötelezik. Kivételes szituációk lehettek azok, amelyek a külön normán túlmenő gondosságra köteleztek. A Curia elvi jelleggel mondta ki, hogy valamely szakmunka végzésénél kifejlődött szokásra, mint mentő körülményre sikerrel csak akkor lehet hivatkozni, ha a szokással a kellő gondosság is jár. A külön normák megtartásának azonban feltétlenül a culpa alól mentesítő hatást kellett tulajdonítani az egészségre ártalmas munkák végzésénél. A technikai védekezés fejletlensége következtében számos iparágban előbb-utóbb komoly egészségkárosodással, foglalkozási megbetegedéssel kellett számolni. Angyal a büntethetőséget kizáró okok között sorolja fel az állam által elismert foglalkozás vagy gyakorlat során természetszerűleg létrejött, de előrelátható, illetve elkövetett jogsértést. A vállalkozó ezért nem büntethető, ha az előírt óvó rendszabályokat megtartja és megtartatja, mert midőn az állam megengedi e foglalkozások űzését, hallgatag eltűri az ezek okozta előrelátható természetszerű jogsérelmeket. Ezekben az esetekben a szabályszerű tevékenységgel összefüggő eredményokozás büntetőjogilag irreleváns, a kellő gondosság megtartásával okozottnak tekintendő. Az eredmény csak a tevékenységtől való tartózkodással lenne elkerülhető, de egyéb, társadalmilag hasznos eredményei miatt az állam az ilyen tevékenységet eltűri. 1 A foglalkozási veszélyeztetési tényállás azzal nyitott új fejezetet a büntetőjogi gondatlanság történetében, hogy a külön norma, a foglalkozási szabály elemét a bűncselekmény elkövetési magatartásának meghatározásához használta fel a törvényhozó. Ennek dogmatikai jelentőségét, hogy ti. a külön normát kiemelték a kellő gondosság köréből és így nem a bűnösség, hanem már az elkövetési magatartás megvalósításának feltételévé tették, az ötvenes években a dogmatika háttérbe szorulása folytán nem ismerték fel kellően. Az ipari culpának és a foglalkozási veszélyeztetés bűnösségének a dogmatikai összevetésével a III. Bn. fennállása idején behatóbban nem foglalkoztak. A felelősség fokozásának céljával összefüggésben a III. Bn. megjelenését úgy értékelték, hogy a törvényhozó a felelősség alapjának meghatározásánál az eredménnyel szemben, a magatartásnak tulajdonít túlnyomó jelentőséget írja Bittó Márta 2 1 Bittó Márta: Munkavédelem és büntetőjog. KJK Budapest, , 127. p. 2 Bittó i.m p.
11 BÜNTETÕJOGI KODIFIKÁCIÓ B szám 13 A hatályos, évi Btk.-ban a foglalkozási szabályszegés a törvényi tényállásban nem a bűnösség súlyát minősíti, hanem a bűncselekmény elkövetési magatartása. Ezért a kerettényállások esetén nem merülhet fel a kérdés, hogy a szabályszerű (normakövető) magatartás lehet-e mégis gondosságsértő (kötelességellenes). A keretdiszpozíciónál ugyanis a külön norma megszegése a bűncselekmény elkövetési magatartása, ezért a szabályszegés hiánya az elkövetési magatartás hiányát jelenti, tehát kizárt a diszpozíciószerűség. A szabályszerű magatartás gondosságsértő jellegének és ezáltal jogellenességének megállapítását Békés is inkább csak elvi lehetőségnek tekinti azt állítva, hogy szűk körű kivételektől eltekintve a külön normának megfelelő magatartás... gondos, vagyis megfelel az objektív gondossági kötelesség követelményének, s a büntetés céljait elemezve mutat rá arra, hogy amennyiben valamely cselekmény megfelel a kifejtésére vonatkozó írott vagy íratlan normáknak... a jogi eszközökkel való befolyásolást nyilvánvalóan nem igényli. Viski szerint a szabályszegés hiánya önmagában kizárja a jogellenességet, az objektív gondossági kötelesség közbenjötte nélkül. Eszerint a külön normának, foglalkozási szabálynak megfelelés fedezi a cselekményt, a jogrend eltűri a szabályokkal összhangban álló veszélyes cselekményt akkor is, ha az sérelmet okoz. Viski kifejti, hogy a jogrend egésze a sérelem vagy veszély bizonyos fajtáit tolerálja vagy egyenesen kívánatosnak tartja, és éppen a foglalkozási szabályok tartalmazzák azokat a magatartásokat, amelyek még társadalmilag tolerált módon sérthetnek vagy veszélyeztethetnek jogi javakat. A foglalkozási szabályokat Viski a társadalmi együttélési normákkal hozza egy szintre és kijelenti, hogy az ezeknek megfelelő magatartás sohasem veszélyes a társadalomra... és ezen mit sem változtat, ha egy személynek akár sérelmet is okoz. A konkrét részletszabályoknak megfelelő magatartás tehát, még ha káros eredményre vezet, sem veszélyes a társadalomra és éppen ezért nem jogellenes Külön normák a gazdasági büntetőjogban Ha a büntetőjog a védett tárgyat sértő káros következményt pontosan meghatározza, az igazgatási norma szerepe a gazdasági bűncselekményeknél sem több, mint amikor a büntető törvénykönyv a foglalkozási szabályra utal. Ha viszont a büntető törvénykönyv a büntetőjogi felelősségre vonás lényeges feltételeinek, a bűncselekmény elemeinek csak egy részét határozza meg, és más elemek meghatározását az igazgatási normára bízza, a büntetőjog garanciális elvei megkövetelik, hogy az igazgatási jogszabályt is a büntető jogszabály alkotásánál szokásos garanciák figyelembe vételével fogalmazzák meg. Számos gazdasági bűncselekmény törvényi leírása világosan meghatározza a bűnüldözés tárgyát képező magatartásokat. Ahol ez nem történik meg, ott a nullum crimen sine lege certa elvre tekintettel a kötelesség részleteit megállapító igazgatási normáknak kell utalniuk a büntető jogszabályra. A büntető törvénynek pedig nevesítve kell rögzíteni azokat a törvényhelyeket, amelyekhez büntetőjogi szankció fűződik. Ez a követelmény az évi Btk. kodifikációjának elméleti előkészítése során is felmerült. A gazdasági élet 3 Békés és Viski megállapításait ismerteti Bittó: i.m p. változó körülményeihez igazodó jogszabályok hiányában bíróságaink megkíséreltek a meglevő keretjogszabályok (8800/1946.ME.sz.r.) alapján sokszor ezeket kitöltő konkrét rendelkezések hiányában is ítélkezésükkel gátat vetni a gazdasági bűncselekmények elszaporodásának. Ez nemegyszer a szocialista törvényesség megsértéséhez vezetett. A túl sok gazdaságigazgatási norma sem szolgálta a büntető ítélkezés stabilitását. Emiatt is e jogterületen nagymértékű bizonytalanság keletkezett. Nemcsak a dolgozók széles rétegei, főleg a parasztság nem volt tisztában azzal, hogy mikor követ el bűncselekményt, és mikor nem, de néha a jogalkalmazó bíróságok sem láttak tisztán a különböző jogszabályok tömegében. 4 A gyakorlat helyes irányba terelése érdekében Horgosi szerint a büntetőjogi keretszabályokat kitöltő rendelkezéseknek kifejezetten hivatkozniuk kell a büntetőjogi keretszabályra. Valamely jogszabályi tilalom megszegése tehát egymagában nem bűntett. Máshol ezt Horgosi úgy fogalmazta meg, hogy a tiltó rendelkezés általában nem keretjogszabályt kitöltő rendelkezés, mert kifejezett utalás kell ahhoz, hogy a tiltott magatartás bűntett legyen. 5 Az 1956 után kialakult bírói gyakorlat vizsgálta azt is, hogy az igazgatási normát milyen célból alkották. Ha az igazgatási normát más cél elérése érdekében hozták, mint amit a büntetőjog az adott kerettényállással védeni kívánt, akkor az igazgatási normát nem tekintették keretet kitöltő jogszabálynak. A normaalkotás céljának a vizsgálatát rá lehetne bízni a jogalkalmazó szervekre, ha abból lehetne kiindulni, hogy minden gazdaságigazgatási jogszabályban meghatározott kötelesség megszegése egyben büntetőjogilag is releváns. A minden igazgatási normába foglalt kötelesség büntetőjogi relevanciáját mint kiindulási alapot azonban sem büntetőpolitikai, sem gazdaságpolitikai szempontból nem lehet elfogadni. Ebből következően nem az a kérdés merül fel, hogy az igazgatási norma megszegése melyik bűncselekményt valósítja meg, hanem az, hogy egyáltalán megvalósíthat-e bűncselekményt. Azt pedig, hogy a magatartást egyáltalán bűncselekménnyé kell-e nyilvánítani, elsősorban a jogalkotó és nem a jogalkalmazó dönti el. Éppen ezt fejezi ki a nullum crimen sine lege scripta elv. Ha az igazgatási jogszabály alkotójától a jogalkotói döntés kifejezésre juttatását nem követeljük meg, eljuthatunk arra az eredményre is, hogy a büntetőjog alkalmazója az igazgatási norma alkotójának akaratával szemben nyilvánít valamilyen kötelességszegést büntetőjogilag releváns elkövetési magatartásnak. 6 4.A keretdiszpozícióra vonatkozó nemzetközi állásfoglalások A Nemzetközi Büntetőjogi Társaság XIII. Kongresszusának határozata is foglalkozott a gazdasági bűncselekmények kodifikációs technikájával. Megállapította, hogy a keretdiszpozíciók alkalmazása azzal a veszéllyel jár, hogy túl sok jogalkotói hatalmat ruháznak a közigazgatásra. Emiatt a tiltott cselekményt vagy a következményét amennyire lehetséges, a büntetőjognak kell meghatározni. 7 Az amennyire lehetséges kifejezés használata mu- 4 Horgosi György: Árdrágító és közellátás elleni bűncselekmények. KJK Budapest, p 5 Horgosi i.m. 79. p. 6 Wiener A. Imre: Gazdaságigazgatás-büntetőpolitika. Akadémiai Kiadó. Budapest, p. 7 A.I.D.P. Actes du XIIIème Congres lnternational de Droit Pénal. Le Caire (1-7 Octobre 1984) L ássociation Egyptienne de Droit Criminel p.
12 14 BÜNTETÕJOGI KODIFIKÁCIÓ B szám tatja, hogy a kerettényállás kodifikációs technika a világon elfogadott ugyan, annak ellenére, hogy a bűncselekmény nem minden elemét a büntetőjog határozza meg. Az előbbinél valamivel magasabbra emeli a mércét R. Lahti a kodifikációval szemben. Megállapítása szerint a bűncselekmény lényeges elemeit a büntetőjognak kell megfelelő módon meghatározni a kerettényállás utaló technikája nélkül. A bűncselekmény meghatározásának a nullum crimen sine lege elvével harmonizálva annyira világosnak és félreérthetetlennek kell lennie, amennyire lehetséges. Itt is szerepel tehát az amennyire lehetséges kitétel. 8 P.O. Träskman nemzeti referátuma a tényleges finn helyzetet mutatja be, amikor azt írja, hogy a kerettényállás kodifikációs technikájában a kereteket a jogszabályok mellett hatósági határozatok is kitölthetik. Emiatt az esetek egy részében a hierarchiában egészen alacsonyan álló hatóságok határozatai is keretet kitöltőek lehetnek. 9 A japán nemzeti referátum megállapítja, hogy a gazdasági büntetőjogban a kerettényállás technikáját használják és követelményként fogalmazza meg, hogy a büntetőjogi kereteket kitöltő adminisztratív előírásoknak a körét magának a törvénynek kell meghatároznia. 10 A jugoszláv nemzeti referátumban P. Kobe megállapítja, hogy ma a kerettényállások szükséges részét képezik a büntetőjognak. Rámutat azokra az előnyökre, amelyek e kodifikációs technikával érvényesíthetők (a gazdaság dinamikus fejlődését így képes a büntetőjog követni), viszont de lege ferenda csak törvényre vagy azzal egyenértékű jogszabályra kellene a felelősség feltételeinek meghatározását bízni. 11 A büntetőjogi felelősség dogmatikai kérdéseivel foglalkozó német irodalom a blanketta büntető törvény elnevezést Bindingtől származtatja és arra a szükségletre vezeti vissza, hogy bizonyos magatartásokat helytől és időtől függően rugalmasan kell büntetni. Ilyenkor a büntető törvény csak a kereteket szabja meg, de a keretet kitöltő norma sem mentes a nullum crimen sine lege elv hatálya alól. Baumann a tényállás garanciális szerepe mellett (tehát, hogy érvényesül a nullum crimen sine lege elve) az általános rész számos más szabályának is hasonló jelentőséget tulajdonít. Ilyen például az analógia vagy a visszaható hatály tilalma. A kerettényállásoknál fontos szabály, hogy a keretet és a keretet kitöltő normát együtt kell értelmezni. A felelősséghez nem elég magának a büntető szabálynak a létezése, hanem az is kell, hogy már a cselekmény elkövetése előtt a keretet kitöltő szabály az adott magatartást megtiltsa. 12 Maurachnál olvashatjuk a teljes és a blanketta büntető törvény (Vollstrafgesetz és Blankettstrafgesetz) megkülönböztetését. A kodifikáció szempontjából lényeges, hogy a Btk.-t és a melléktörvényeket az első kategóriába sorolja, mert itt a tényállást és a szankciót ugyanabban a jogforrásban találjuk meg. Ezzel szemben blanketta büntető törvényről akkor beszélünk, ha a büntetőjog csak a fenyegetettséget tartalmazza, de a tényállás megfogalmazását, a keret kitöltését más forrásra bízza, például közigazgatási hatóságra, vagy kivételesen külföldi hatóságokra. Amíg az általános büntetőjog maga tartalmazza a tilalmat (ne ölj!), a tényállást (aki mást megöl), addig a mel- 8 R. Lahti: Finland National Report (Revue Intemationale de Droit Pénal 1e et 2e trimestres 1983 Edition Eres), 256. p 9 P.O. Träskman: Finland National Report (Revue i.m.), 268. p. 10 K. Shibahara: Japan National Report (Revue i.m.), 447. p. 11 P. Kobe: Yougoslavia National Report (Revue i.m.), 800. p. 12 Jürgen Baumann: Strafrecht - Allgemeiner Teil (Verlag Ernst und Werner Gieseking Bielefeld, 1966), 107., 120., 121. p. lékbüntetőjogban a norma és a szankció szembetűnően lazán kapcsolódik, s emiatt szükség esetén alkotmánykonform értelmezést igényel. A tilalom és a tényállás megkülönböztetése a tényállásbeli és a tilalomban való tévedés megkülönböztetésénél is jelentőséghez jut. 13 A kerettényállásokhoz szükségszerűen kapcsolódik a büntetőjogi és a büntetőjogon kívüli tévedés megkülönböztetése. A büntetőjogi tévedés az error iuris criminalis nocet elv alapján figyelmen kívül marad, míg a büntetőjogon kívüli tévedésre a tényállásbeli tévedés szabályai vonatkoznak és ezek alapján kizárják a szándékosságot. A kerettényállásokkal kapcsolatban ezt a megkülönböztetést Welzel önkényesnek mondja és leszögezi: ha a bíróság ki akarja zárni a felelősséget, akkor a tévedést büntetőjogon kívülinek minősíti. Azoknál a kerettényállásoknál, ahol a büntetőjog csak a büntetést tartalmazza és a tényállást illetően más normára utal, az általános szabály érvényesül: a keretet kitöltő szabályban való tévedés tényállásbeli tévedés, a normában mint olyanban (a büntetendőségben) való tévedés pedig a tilalomban való tévedés A formális és a materiális kerettényállások kodifikációs technikája A keretszabályok alkotásakor a büntető jogszabály alkotója a törvényi tényállás valamelyik elemét úgy írja le, hogy más szabályra (jogszabályra vagy kötelező előírásra, például foglalkozási szabályra) utal. Ennek az utalásnak a jelentősége attól függően változhat, hogy az elkövetési magatartást vagy az eredményt meghatározta-e maga a büntető jogszabály. Ha az eredményt a büntető jogszabály határozza meg, a keretet kitöltő szabályra utalásnak általában a felelősséget szűkítő jelentősége van. E kodifikációs technika legismertebb példáját a közlekedési bűncselekmények között találjuk. A közlekedési bűncselekmények nagy része az ember életét, testi épségét, mint büntetőjogilag védett tárgyat támadja. A jogtárgy sérelmét tényállási eredményként maga a büntető jogszabály határozza meg, tehát a büntetőjogi felelősséget a testi sértés vagy halál, mint tényállási eredmény indikálja. Ha a közlekedési szabályok megszegéséről nem szólna a törvényi tényállás, az okozott sérelmet a testi sértésre, illetve az emberölésre vonatkozó általános rendelkezések alapján kellene elbírálni. A bíróságnak ilyenkor is vizsgálnia kellene az elkövetési magatartást, ebben az esetben viszont az elkövetési magatartás nem a közlekedési szabály megszegése, hanem az általános gondossági kötelesség megsértése lenne (a gondatlan bűncselekményeknél). A közlekedési szabálynak, mint törvényi tényállási elemnek az a szerepe tehát, hogy a bíróság nem az általános gondossági kötelességet vizsgálja, hanem a magatartást a közlekedési szabályokkal veti össze. Ha az eredmény okozására a közlekedési szabályok betartása mellett kerül sor, a büntetőjogi felelősségre vonást az elkövetési magatartás hiánya kizárja. Ugyanez a képlet érvényes a foglalkozási szabályok megszegésével elkövetett bűncselekményeknél vagy a vagyonkezelési kötelesség megsértésével okozott vagyoni kárnál. Az említett kodifikációs technika mellett a büntetőjogilag védett érdekek sérelmét a büntető jogszabály tény- 13 Reinhart Maurach: Deutsches Strafrecht Allgemeiner Teil (Verlag C.F. Müller Karlsruhe, 1971), 93., 224., 274. p. 14 Hans Welzel: Das Deutsche Strafrecht (Walter de Gruyter and Co. Berlin, 1969), 168. p.
13 BÜNTETÕJOGI KODIFIKÁCIÓ B szám 15 állási eredményként maga határozza meg. Ha az eredményokozás a keretet kitöltő igazgatási szabályok megszegése nélkül is büntetendő magatartás lenne (testi sértés vagy emberölés), akkor azokat az eseteket, amelyekről a keretet kitöltő speciális szabályok nem rendelkeznek, az általános szabályok szerint kell elbírálni. Például ha valamilyen szituációval kapcsolatban a foglalkozási szabályok csak általános eredmény-elkerülési kötelességet írnak elő, s ebben a szituációban valaki sérülést vagy halált okoz, a büntetőjogi felelősség azon múlik, hogy a magatartás az általános gondossági kötelességet sértette-e. A formális bűncselekményeknél viszont amikor a keretdiszpozícióban eredmény nem szerepel a más jogszabályok funkciója alapvetően eltér az előzőekben említettektől. A formális bűncselekményeknél a más jogszabályok szintén az elkövetési magatartás meghatározásában vesznek részt, de jelentőségük sokkal nagyobb. Ekkor ugyanis már az elkövetési magatartás megvalósítása bűncselekményt képezhet, s ezért a keretet kitöltő szabályok büntetőjogi felelősséget konstituáló módon épülnek be a büntető jogszabályba. Ez a megállapítás érvényes arra az esetre is, ha az elkövetési magatartást teljesen a keretet kitöltő jogszabályok állapítják meg, továbbá akkor is, ha az elkövetési magatartásoknak csak egyik elemét írják le a keretet kitöltő szabályok. Az eredmény-bűncselekmények és a formális bűncselekmények a bűnösségi elv érvényesítésekor szintén különböznek egymástól. Az eredmény-bűncselekményeknél a felelősségre vonás feltétele, hogy az eredményre nézve a szándékosság vagy ha a törvény gondatlanságot is büntetni rendeli a gondatlanság fennforogjon. A kerettényállások esetében ez azt jelenti, hogy a keretet kitöltő szabályoknak a szándékos megszegése esetén is kizárt a büntetőjogi felelősségre vonás, ha az eredményre nézve a törvényben írt bűnösség nem állapítható meg. Ha a törvény a bűncselekmény gondatlan alakzatát nem rendeli büntetni, akkor az elkövető szándékának az eredményre ki kell terjedni, tehát az eredményt kell előre látnia és annak bekövetkezésébe legalábbis bele kell nyugodnia. Abban az esetben, ha a jogalkotó a kerettényállásokat eredmény-bűncselekményként fogalmazta meg, a bűnösségi elv alkalmazásakor csak másodlagos jelentősége van a keretet kitöltő szabályoknak, mert a büntetőjogi felelősség elsősorban attól függ, hogy a törvényalkotó az eredményre nézve milyen bűnösségi formát írt elő az adott törvényi tényállásban, s ez a bűnösségi forma a konkrét esetben megállapítható-e. A formális bűncselekményeknél a bűnösség az elkövetési magatartáshoz kapcsolódik, s ezen belül a kerettényállásoknál a keretet kitöltő más szabályokhoz. A büntetőjogi felelősségre vonásban tehát ilyenkor a bűnösségi elv szempontjából is előtérbe kerülnek a keretet kitöltő szabályok. A formális bűncselekményként megfogalmazott kerettényállásoknál merült fel az a kérdés, hogy a keretet kitöltő más jogszabályt a büntető jogszabály részének kell-e tekinteni, s ennek nemtudása mentesít-e a felelősség alól. Amennyiben a kerettényállás eredményt tartalmaz, a jogalkotóval szemben támasztott követelmény, hogy az eredményt olyan módon írja le, amely egyrészt alkalmas a jogtárgysérelem kifejezésre juttatására, másrészt kapcsolható hozzá a bűnösségi elv. A tényállásban leírt eredmény nem feltétlenül biológiai vagy fizikai sérelemokozás (például halál vagy dolgok megsemmisülése), de legalábbis olyan specifikus jellemzőkkel kell rendelkeznie, amelyeknek segítségével a jogtárgy sérelme vagy a veszélyeztetése a büntetőjogi felelősségre vonáshoz szükséges pontossággal meghatározható. Ezt a követelményt a kerettényállások alkotásánál azért kell hangsúlyozni, mert azoknál a bűncselekményeknél, amelyeknél az elkövetési magatartást a büntető törvény határozza meg, megengedhető az eredmények olyan megfogalmazása, mint súlyos hátrányt okoz, fontos érdeket veszélyeztet, jelentős hátrányt okoz stb. Ezeknél a tényállásoknál a védett jogi tárgy elleni támadást a büntető törvényben leírt elkövetési magatartás világosan és egyértelműen kifejezésre juttatja, tehát a nullum crimen sine lege elv a büntető jogszabályokban már az elkövetési magatartás leírásával realizálódik. Amennyiben viszont az eredmény-bűncselekmény elkövetési magatartását a büntető jogszabály nem írja le, az eredmény pontos körülírása realizálja a nullum crimen sine lege elvét. Világosan kell látni, hogy minél általánosabban fogalmazza meg a kerettényállás az eredményt, annál nagyobb a jelentősége a keretet kitöltő jogszabályban írt elkövetési magatartásnak. A nem pontosan definiált eredmény az elkövetési magatartás nélkül nagyon kevés garanciát biztosít, és nem alkalmas a bűnüldöző szervek orientálására sem. Az eredmény olyan leírása, hogy súlyos hátrányt okoz stb., az elkövetési magatartás ismerete nélkül nem mond semmit. Majdnem ilyen semmitmondó a gazdasági bűncselekményeknél, ha a kerettényállás csupán a gazdasági hátrányt vagy érdeksérelmet tartalmazza eredményként. Ilyen tényállásszerkesztés mellett csak az elkövetési magatartásból indulhat ki a jogalkalmazó, tehát mind garanciális szempontból, mind az alkalmazhatóság szempontjából a tényállás formálissá válik. Az eredménnyel szemben támasztott másik követelmény a bűnösségi elvből adódik. Eredményként csak olyan hátrányokozás kerülhet a törvényi tényállásba, amelynek előre látása a bűncselekmény elkövetőjétől elvárható, megkövetelhető, s ennek alapján ahhoz legalább a bűnösség gondatlan formája kapcsolható. A tényállásban értelmetlen olyan következményt eredményként leírni, amelynek előre látása az elkövetőtől nem kívánható meg. Különösen vonatkozik ez a megállapítás a kerettényállásokra, mert ezek gyakran különféle kötelességek megszegését rendelik büntetni, s e kötelességek teljesítésének az elvárása nem függhet attól, hogy a kötelezett tudja-e a kötelesség előírás indokát, tehát azt, hogy milyen hátrány elkerülése érdekében írták elő a kötelességet. Amennyiben a kodifikátor nem tudja az eredményt olyan pontosan megfogalmazni, amely alkalmas a nullum crimen sine lege certa és a bűnösségi elv érvényesítésére, akkor helyesebben teszi, ha nem eredménytényállást alkot. A formális vagy az általánosan fogalmazott eredmény miatt formálissá vált kerettényállások kodifikációja esetén a keretet kitöltő szabályok megalkotása során kell biztosítani a büntetőjogi alapelvek érvényesítését. Ezek érvényesítése biztosíthatja, hogy kétségtelenül megállapíthatók legyenek azok a szabályok, amelyek kitöltik a büntetőjogi kereteket Szakmai bűncselekmények speciális problémáiról A nullum crimen sine lege scripta elvre tekintettel a büntetőjogi felelősség közvetlenül függ a szakmai törvényektől. Ha ezekhez kapcsolódik a büntetőjogi szankció, 15 A különnormák nemcsak közvetlenül, hanem az értékelést igénylő tényállási elemeken keresztül is bekerülhetnek a büntetőjogba. Lásd Wiener A. Imre: Gazdasági bűncselekmények. KJK Budapest, V. fejezet 2. pont.
14 16 BÜNTETÕJOGI KODIFIKÁCIÓ B szám a szakmai törvény törvényi tényállásként működik, mert feltétlenül tartalmazza a felelősségre vonás objektív feltételeit, tehát a bűncselekmény tárgyi oldalát. Lehetséges, hogy a szakmai törvény az alanyi oldalra (szubjektív feltételekre) is speciális rendelkezéseket tartalmaz. A szakmai törvény a közvetlenül hozzá kapcsolódó büntetőjogi rendelkezéssel együtt teszi alkalmazhatóvá az időbeli hatállyal kapcsolatos rendelkezéseket. A felelősséget szűkítő vagy bővítő tárgyi és alanyi feltételek módosítása esetén az időbeli hatályra vonatkozó rendelkezéseket úgy kell alkalmazni, hogy a szakmai törvény előírásai tényállási elem funkcióját töltik be. A büntető melléktörvények különös részi tényállásként működnek, tehát az általános rész szabályait nemcsak az időbeli hatályra nézve kell alkalmazni. Amennyiben a melléktörvény koncepciója nem kerül elfogadásra, a büntető keretdiszpozíciónak és a keretet kitöltő törvénynek egymásra kell utalni. A szakmai bűncselekményekkel kapcsolatban akár melléktörvényben, akár a Btk.-n belül kerülnek elhelyezésre a speciális problémákra feltétlenül tekintettel kell lenni. A teljesség igénye nélkül a kodifikáció során megoldandó speciális problémák lehetnek a következők. A szakmai bűncselekmények elkövetői eleve speciális foglalkozási szabályok hatálya alá tartozó személyek. Ezeknél a gondossági kötelesség sajátos, szigorúbb feltételek szerint alakul. A hozzáértés eleve feltételezett, és a hozzáértés hiányában végzett tevékenység önmagában szakmai gondatlanságot képez, tehát az objektív gondossági kötelesség megsértése szakmai szabályszegésben realizálódik. A követelménytől elmaradás csak nevesített szubjektív kizáró körülmények alapján működhet. A tőle elvárhatóság értékelése során a gondos szakmai modell a mérce és az egyéni körülményeket csak nagyon kivételesen lehet alkalmazni. Ezért is kifejezett törvényi rendelkezéssel kellene szabályozni a kívülálló felelősségét ha szakmai szabályokkal rendezett területre téved. Az egyes szakmai büntetőjogok között aszerint is különbséget kell tenni, hogy a külön jogszabályok felelősséget konstituálnak-e vagy csak a gondossági kötelességet részletezik. Ha a szakmai bűncselekmények olyan eredményt tartalmaznak, amelyek egyébként is büntetőjogi szankciót indikálnak (például testi sértés KRESZ), akkor az elhelyezésük maradhatna a Btk.-n belül. Ezzel szemben számos gazdasági bűncselekménynél a büntetőjogi felelősség közvetlenül a keretet kitöltő szabálytól függ, és egyébként a Btk.-ban máshol is értékelt büntetőjogi eredményt nem tartalmaz. Külön meggondolást igényel az orvosi büntetőjog problémája. Ezen a területen ugyanis nagymértékben keveredik az orvosigazgatási szabályok keretet kitöltő jellege a szakmai szabályok keretet kitöltő funkciójával. A felelősségre vonás szempontjából ez utóbbit azért kellene külön tartani, mert a lege artis megsértéséhez a büntetőjogban egyébként is értékelhető eredmény is kapcsolódik. A hatályos Btk. XII. fejezet II. Címében foglalt bűncselekményekkel összefüggésben viszont az igazgatási szabályok és a Btk. kapcsolatát egymásra utaló rendelkezésekkel kellene szabályozni. A melléktörvény kodifikációs technikát lehetne használni a jogi személlyel szemben alkalmazható szankciók szabályozására. A gazdasági bűncselekmények kategorizálása során felhasználható ismérv lenne, a jogi személlyel szemben alkalmazható szankció is. Nyilvánvalóan nem minden gazdasági bűncselekmény elkövetéséhez lenne kapcsolható a jogi személlyel szembeni szankció. Ennek feltétele nemcsak tárgyi tényállási elemekben juthat kifejezésre (például a jogi személy keretei között követi el a bűncselekményt), hanem az a szubjektív elem is, hogy a jogi személy érdekében vagy annak vagyona gyarapításáért cselekedett. A probléma megoldása során felhasználható az adminisztratív büntetőjog fogalma is. Az EU csatlakozás során szembe kell nézni azzal a ténnyel, hogy a hagyományos fogalmak mellett új fogalmak jelennek meg vagy a régiek új tartalmat nyernek. Az EU-ban alkalmazott szankciók kategorizálásában a büntető szankció fogalma került előtérbe a büntetőjogi szankció helyett. A büntető szankció alatt ugyanis az adminisztratív büntető szankciót is érteni kell. 16 Továbbá az elmúlt évtizedekben egyre inkább terjed az adminisztratív büntetőjog elnevezés annak érdekében, hogy a hagyományos büntetőjog elvei ne szenvedjenek csorbát. Ezt a technikát látja elfogadhatónak Erdei Árpád a jogi személlyel szemben alkalmazható szankcióval kapcsolatban. Az ésszerűen megvalósítható eljárási megoldás az lehet, hogy az anyagi jog eláll a jogi személy büntetőjogi felelősségének elismerésétől. Ha ugyanis a jogi személynek nem a büntetőjogi felelősségéről van szó, hanem a büntető törvénykönyvbe ütköző magatartás esetén a természetes személy büntető felelősségre vonására, míg a jogi személynek valamely más jogág szerinti felelősségre vonására kerül sor, akkor a büntető eljárásnak különösebben nem kell átalakulnia. Ettől még a büntető eljárás keretében a jogi személyre szabott szankció alkalmazására sor kerülhet. A megoldás e problémák egy részére abban az egyszerű előírásban lehetne megtalálható, amely kimondaná, hogy amennyiben a természetes személy büntető felelősségre vonására sor kerül és megállapítható a természetes személyt foglalkoztató jogi személy szankcionálást érdemlő magatartása, akkor a szankciót a büntető bíróság is alkalmazhatja. Az, hogy a jogi személy ilyenkor nem lenne terhelt nem jelenthet leküzdhetetlen akadályt. Ha a természetes személy a jogi személynél betöltött tisztében eljárva követ el bűncselekményt, a jogi személy mögöttes felelőssége nem elképzelhetetlen. A természetes személyt védő eljárási előírások, elvek és garanciák, így a jogi személyt is védenék, s csupán azokat a jogkövetkezményeket kellene elszenvednie, amelyeket egy talán kevesebb garanciát tartalmazó eljárásban amúgy is alkalmazhatnának vele szemben. 17 A szakmai büntetőjognak a melléktörvényben történő szabályozása összhangban van a következő pontban írt európai modellel. Az adminisztratív büntetőjog a jogi személlyel szemben alkalmazható szankció mellett magában foglalhatná a kriminális szabálysértéseket, amelyek csak az értékhatárban különböznek a bűncselekményektől. A kriminális szabálysértésekkel kapcsolatban ugyanis praktikusan a sommás eljárás érvényesülhetne, és csak az eljárásjogi értelemben vett bűnösség vitatásakor kerülne sor az általános büntetőjogi felelősség feltételeinek alkalmazására. A katonai Btk. szakmai melléktörvénykénti kezelése azért is lehetséges, mert speciális alanya van, és a szabályozott bűncselekmények is sajátosak. Rendszerint olyanok, amelyeket csak a speciális alany tud elkövetni. A különtartás egyben állásfoglalást jelentene arra nézve is, 16 Ligeti Katalin: Europäisches Strafrecht. MTA Jogtuományi Intézete, Közlemények No. 13. (Budapest, 2000.) 159. p. 17 Erdei Árpád: Hogyan lehet terhelt a jogi személyből, avagy a jogi felfogás változtatásának ára. In: Békés Imre Ünnepi kötet, szerk.: Gellér Balázs, ELTE ÁJK, Budapest, p.
15 BÜNTETÕJOGI KODIFIKÁCIÓ B szám 17 hogy tettese (esetleg társtettese) csak katona lehet, a kívülállók legfeljebb részesek. Viszont a fiatalkorúakra vonatkozó rendelkezések különtartása a tárgyi anyagra tekintettel nem indokolt. Ugyanazokat a bűncselekményeket követhetik el, mint a felnőttkorúak, a felelősség feltételei bizonyos életkor után azonosak, legfeljebb a szankció más. 7. Az értelmező rendelkezések Már az általános rész megalkotásakor el kell dönteni, hogy a fogalmakat miként kell az egyes törvényi rendelkezések megszövegezésekor használni. Ha ezeket a fogalmakat az értelmező rendelkezések meghatároznák, a legális interpretáció elősegíthetné az egységes jogalkalmazást. A hatályos törvény általános részében a IX. fejezet tartalmazza ezeket a rendelkezéseket. Emellett a különös részben is számos értelmező rendelkezést találunk. Ezek hol a fejezet, vagy a cím végén Értelmező rendelkezés elnevezés alatt kerültek kodifikálásra, hol egy adott bűncselekmény külön bekezdésében kerültek elhelyezésre. A törvényben előforduló fogalmak értelmezését először a kodifikáció belső munkaanyagában, majd a kódexben az értelmező rendelkezésekben kell tisztázni. Az egyes törvényi tényállások megszövegezésekor különösen azokra a fogalmakra kell tekintettel lenni, amelyek a törvényben többször előfordulnak. Példaként lehetne említeni, hogy az általános részben a fenyegetés mellett a kényszer szó szerepel, míg a különös részben mellette az erőszak fogalmát találjuk. Esetenként az erőszak és a fenyegetés a kényszerít elkövetési módja lehet. Az erőszak pedig általában személyi erőszakot jelent, de a magánlaksértésnél a dolog elleni erőszakot is, holott ez a fordulat a lopás minősített esetében külön nevesített. A rendszertani értelmezéssel ütközik az a kodifikáció, amely a 6. -t nem vette ki a Btk.-ból az évi XXXVIII. törvény megalkotásakor. Ekkor ugyanis a okat kiemelték az Általános részből. Az értelmezést tovább nehezíti a Btk. 6. -át is módosító évi LXXXVII. törvény, amely a Btk.-ban nem használt fogalmakat tartalmaz. A politikai és a köztörvényi bűncselekmény nem az anyagi büntetőjog, hanem a nemzetközi együttműködés fogalma, és a külföldi ítélet érvénye is ennek a része. Ha külön törvényt alkottak bűnügyi jogsegélyről, akkor a 6. -t nem bővíteni, hanem a többihez hasonlóan a Btk.-ból kiemelni kellett volna. Ezeknek a fogalmaknak az egységes értelmezése és ennek megfelelően egységes használata alapozhatja meg a jogalkalmazók helyes értelmezését. A törvény értelmező rendelkezéseit az általános részben kellene elhelyezni akkor is, ha az csak egy-egy Címre vagy egy-egy bűncselekményre vonatkozik. A törvény értelmező rendelkezései csak részben szolgálják a tömörebb fogalmazást. Vannak viszont olyan rendelkezések, amelyek a kiterjesztő értelmezés kategóriáját meghaladóan magyarázzák a fogalmakat. Erre a törvényalkotónak joga van, de az ilyen értelmezés már a felelősség terjedelmét érinti. A büntetőjogban a teleologikus értelmezés a védett jogtárgynak, a norma védelmi céljának a felismerését jelenti. Számos esetben a törvényi tényállással védett érdek, a jogtárgy evidens, nem kell különösebben bizonyítani, például, hogy a büntetőjog az emberölés tényállásával az emberi életet védi. Mindazokban az esetekben azonban, amikor a védett érdek megállapításához csak értelmezés útján lehet eljutni, alkalmazni kell a jogtárgy-harmonikus értelmezést. A jogtárgy-harmonikus értelmezés teremti meg az értelmezés eredményének az összhangját a védett érdekkel, jogi tárggyal. Azokban az államokban, amelyekben nem működik alkotmánybíróság, a büntető jogszabályok összhangját az alkotmánnyal és az emberi jogokkal csak az értelmezés során teremthetik meg. Így alakult ki az emberi jogokkal, majd az alaptörvénnyel harmonikus értelmezés fogalma. 18 A büntető törvény alkotmány-harmonikus értelmezése teremti meg, hogy az értelmezés eredménye összhangban álljon az alaptörvényben írtakkal. Nem lehet tehát jó az a jogszabály-értelmezés, amelynek eredménye ellentétbe kerül az alkotmány rendelkezésével. Napjainkban a büntető jogalkalmazásnak a nemzetközi jog szerinti bűncselekményekre is figyelemmel kell lenni, különös tekintettel a hágai bíróságok gyakorlatára. Az emberi jogokkal összefüggésben követni kell a strasbourgi bíróság gyakorlatát. A külföldön elkövetett bűncselekmények elbírálásakor pedig esetleg alkalmazni kell az adott területen érvényesülő külföldi jogot. Új feladatot fog jelenteni az EU-hoz történő csatlakozás után az ott érvényes joganyag alkalmazása. A 40 éven keresztül uralkodó törvénypozitivizmus hatását hasznosan felhasználva az értelmező rendelkezésekkel is instruálni lehetne a jogalkalmazót az új gondolkodásra. Az alkotmány- és jogtárgy-harmonikus értelmezést törvénnyel kellene kötelezően előírni. Az alkotmány-harmonikus értelmezés az Alkotmánybíróság gyakorlatából is következik, amely az élő jog alatt nemcsak a jogszabály szövegét, hanem annak általános gyakorlatát is érti. A jogtárgy-harmonikus értelmezéssel kellene felcserélni a szocializmusban uralkodóvá vált egyedi-, csoport- és általános tárgy kategóriákat. Végül az értelmező rendelkezések kapcsán lehetne utalni a bírói gyakorlat kötelező erejére. Ezzel lehetne elejét venni annak a tévtannak, hogy a bírák «csak a törvénynek vannak alárendelve». Itt is érvényes az Alkotmánybíróságnak az élő joggal kapcsolatos felfogása, amely az állandó bírói gyakorlatot is magába foglalja. Ezeket a követelményeket az értelmezésre vonatkozó szabályokban kifejezésre kellene juttatni. Annál is inkább, mert a nemzetállami szuverenitás felfogásából következően az állam csak a saját büntetőjogát hajtja végre. Ezért az értelmező rendelkezéseket a következő szöveggel kellene kezdeni: A jogalkalmazónak a törvényt az alkotmányos alapelvekkel, az egyes tényállásokkal védeni kívánt társadalmi értékkel, továbbá a hazai és a nemzetközi bíróságok gyakorlatával összhangban kell értelmezni. 8. az Európai Büntető Kódex Modellje A hatályos törvény rendelkezéseinek rendszerbe foglalásakor a jogharmonizációs törekvésekre tekintettel indokolt figyelembe venni az Európai Büntető Kódex Modelljét. 19 Sieber szerint a XX. század végén az európai büntetőpolitikának három alapvető kihívással kell szembenézni: a) a fejlett iparral rendelkező információs társadalom fejlődése megnöveli az információk és az információ közvetítésére szóló technológiák fontosságát, b) a kockázati társadalom fejlődése az élet minden területén olyan hatalmas kockázatokat teremt, mint a nukleáris erőművek vagy a kémiai ipar balesetei, 18 Vö.: Lahti, R.: Rule of Law and Finnish Criminal Law Reform. In: Hungarian Finnish Criminal Law Seminar, Sept (megjelenés alatt) 19 SIEBEr, U.: A Model European Penal Code (Council of Europe, 5 Feb. 1997, AS/Jur/1996/76)
16 18 BÜNTETÕJOGI KODIFIKÁCIÓ B szám c) a globális társadalom fejlődése az emberek, a tőkék és az információk mozgásához vezet, amelyek megszüntetik a nemzeti határok jelentőségét általában és különösen az Európai Unión belül. Példaként a computerekkel összefüggésben elkövetett bűncselekményeket említi. A computerek manipulálása, tönkretétele vagy jogtalan használata a társadalmi élet minden területén a sértettek széles körét érintheti és nemcsak azokat, akik ellen esetleg egy adott bűncselekmény közvetlenül irányul. Ugyanez a jellemzője a környezetet sértő bűncselekményeknek is, amelyeknek a hatása átnyúlik a nemzeti határokon. Az Európa Tanácson belül 1949-től a bűnüldözés területén folytatott, államok közötti nemzetközi együttműködést fejlesztették erőteljesen. E körben az Európa Tanács napjainkig már több, mint 20 konvenciót fogadott el, amelyekben a szuverén államok összefogása erősíti tevékenységüket a bűnüldözésben. Az Európa Tanáccsal szemben az Európai Unió olyan nemzetek feletti szervezet, amely a tagállamokat kötelező jogot is alkothat. A kötelező szabályok mellett a nem kötelező ajánlások sora is indokolja a büntetőjog harmonizációját Európában. Az adminisztratív szankciók pedig, amelyek a szabad verseny, a piaci szabályok és az EU pénzügyi érdekeinek megsértését szankcionálják, széles körben alkalmazásra kerülnek. Mindezek mellett vagy ellenére, az Európai Unió nem rendelkezik az anyagi büntetőjogra vonatkozó törvényalkotói hatalommal. Az európai közös büntető kódex a távoli jövőnek a terméke lehet. A közel jövőn viszont bizonyos jogtárgyak védelme kapcsán kikényszeríti a nemcsak harmonizált, hanem az unifikált büntetőjogi rendelkezéseket is. Az unifikált büntetőjogi rendelkezések kodifikációjára két út áll rendelkezésre: az egyik az, hogy az EU szerveit feljogosítják legalábbis meghatározott területeken szövetségi bűncselekmények alkotására vagy ezeket a szövetségi bűncselekményeket olyan konvenciókba foglalják, amelyeket a szuverén államok kötelesek a belső jogukba beépíteni. (Csak zárójelben jegyzem meg, hogy ezzel még nem oldották meg az egységes jogértelmezés problémáját, a megoldáshoz vezető útnak mutatkozik például a Corpus Jurisban felvetett Európai Ügyészi Szervezet.) Szakmai büntetőjognak lehet tekinteni az Európai Unió pénzügyi érdekeinek sérelmére elkövetett cselekmények és a korrupció üldözésére vonatkozó büntetőjogi rendelkezéseket. Sieber az anyagi büntetőjogot három részre tagolja. Az első, általános részben találjuk azokat a címeket, amelyeket általában az általános rész tartalmaz azzal a különbséggel, hogy szerepel benne a nemzetközi büntetőjog is. Ide sorolja a nulla poena sine lege elvet, az értelmező rendelkezéseket, a bűnösséget, a ténybeli és a tilalomban való tévedést, a büntetendőséget és a büntethetőséget kizáró körülményeket (Justification and Excuse), a természetes személyek és a jogi személyek felelősségét, a kísérletet és az elkövetőket. A jogkövetkezmények között szerepelnek a büntetések (például szabadságvesztés, pénzbüntetés), a megelőző és nevelő intézkedések, elkobzás és vagyonelkobzás. A Különös rész először a köztörvényi bűncselekményeket foglalja össze, nevezetesen: az egyéni, a gazdasági és a nem egyéni érdekeket sértő bűncselekmények elnevezés alatt. Az egyéni érdekeket sértő bűncselekmények: az élet, a testi épség, az egészség, a személyi és szexuális szabadság, a becsület és a magánélet elleni bűncselekmények. A gazdasági értékeket sértő bűncselekmények cím a lopástól az orgazdaságig azokat a bűncselekményeket tartalmazza, amelyeket nálunk vagyon elleni bűncselekménynek neveznek. A nem egyéni érdekeket sértő bűncselekmények cím a nálunk az államigazgatás, az igazságszolgáltatás, a közélet tisztasága és a közrend elleni bűncselekményeknek nevezetteket foglalja magába. A Különös rész másik elkülönített része tartalmazza a szakmai büntetőjogot (Nebenstrafrecht). A szakbüntetőjogok közé sorolja az adókra és a gazdálkodással kapcsolatos kötelességekre (verseny-, tőzsdei-, hitelezésre és részvényekre) vonatkozó szabályok megsértését. A szakmai büntetőjogba tartoznak a fegyverekkel ezen belül biológiai, kémiai és nukleáris fegyverekkel, a szerzői joggal és az adatokkal való visszaélések, valamint az élelmiszerekre és gyógyszerekre, továbbá a kábítószerekre vonatkozó előírásokat sértő bűncselekmények. Itt találjuk a fogyasztók védelmére vonatkozó rendelkezésekkel és a géntechnológiával összefüggő bűncselekményeket is. Ezeknek a szakmai bűncselekményeknek közös jellemzője, hogy a büntetőjog a rendszerint igazgatási szabályokba foglalt kötelességek és tilalmak megszegését szankcionálja. A szakmai bűncselekményeket mint ez történt nálunk az évi Btk. hatályba lépése előtt a kötelességeket és tilalmakat megállapító jogszabályhoz kapcsolódóan kodifikálják. Az adminisztratív büntetőjog címszó alatt találjuk a kihágási büntetőjogot és az EU jognak a nem kriminális szankcióit. 9. A különös rész felépítése A hatályos különös rész fejezetekre tagolása rendkívül egyenlőtlen. Az állam elleni, a közlekedési, a vagyon elleni és a honvédelmi kötelezettség elleni bűncselekmények a fejezeten belül elhelyezett tényállásokkal védett jogi tárgyakkal szoros kapcsolatot mutatnak. Nem véletlen, hogy ezeket a fejezeteket nem kellett további Címekre bontani. A többi fejezetben viszont a belső Címekre tagolás utal a védett társadalmi értékekre. Az új különös rész szerkesztésekor olyan bűncselekményeket kellene egy csoportba foglalni, amelyek jelenleg megfelelnek a Címek szerinti csoportosításnak. A XII. fejezet II. Címében és a XVII. fejezet I. és III. Címébe foglalt bűncselekmények jó részét nem a köztörvényes bűncselekményekről szóló Btk.-ban, hanem a szakmai törvényhez kapcsolva kellene szabályozni.
17 Dr. Vavró István A bűnözés és jogkövetkezményei 1. Történeti összefüggések A magyar bűnügyi statisztika művelésének kezdeteiről, annak történetéről meglehetősen bizonytalan adatok állnak rendelkezésünkre. A XVIII. században végrehajtott összeírásokra azonban már több történeti forrás utal. Így Mária Terézia 1757-ben elrendelte, hogy minden törvényhatóság küldjön jelentést a Helytartó Tanácsnak a börtönökben fogvatartottak számáról. Ezekben a jelentésekben az elkövetett bűncselekményt és a büntetést is feltüntették. Előkerültek olyan statisztikai kimutatások, melyek bíróságon tárgyalt ügyekről és ott hozott ítéletekről készültek. Egyes nézetek szerint azonban ezeknek a megbízhatósága mind a teljesség, mind a pontosság tekintetében megkérdőjelezhető, már csak azért is, mert ismert volt a vármegyéknek a központi kormányintézkedésekkel szembeni ellenállása. A bírósági statisztikai jellegűnek tekinthető adatgyűjtések mellett azonban találhatók a büntetőjogi kodifikáció és a bűnügyi statisztika közötti kapcsolatra utaló adatok is. A jelenleg az Igazságügyi Minisztériumban folyó büntetőjogi kodifikáció szempontjából elsősorban ezeknek van jelentőségük. A bűnügyi statisztika történetét vizsgálva azt tapasztaljuk, hogy az szorosan kapcsolódik a büntetőjogi kodifikáció esetenként kodifikációs kísérletek történetéhez. Az első ilyen kapcsolatra az ből származó adatok utalnak, amikor II. József törvényeinek visszavonása következtében a büntetőjog egységes rendszerének hiánya egyre jobban érződött. Az Országos Bizottság által kidolgozott büntetőjogi javaslat a nemesek és a nem nemesek jogegyenlősége tekintetében már mutatott bizonyos demokratikus vonásokat. Ezt egyesek a francia felvilágosodás és polgári forradalom hatásának tulajdonították. Az új eszmékről azonban inkább csak elvi viták folytak, és amikor az évi országgyűlésen Felsőbüki Nagy Pál a jobbágyság helyzetének javítása érdekében felszólalt, javaslatait elutasították, 1825-ben pedig az ilyen tartalmú javaslatok már kifejezett felháborodást váltottak ki. Azokat a tartalmukat tekintve politikai engedménynek minősülő elképzeléseket, amelyeket az évi büntető törvénytervezet még tartalmazott, az évi országgyűlés megbízásából készült javaslatokban már nem találhatjuk meg. Ezek a javaslatok kifejezetten a jogegyenlőség ellenében foglaltak állást és olyan alapelveket tartalmaztak, hogy a nemes és a jobbágy elleni büntető peres eljárást külön kell szabályozni, a jobbágyot ne illethessék meg a személyes szabadság jogi biztosítékai. Az 1830-as években a magyar politikai gondolkodás új irányba terelődött és a jogegyenlőségi reformokat a magánjogi és a büntetőjogi kodifikáció útján próbálták a közéletben érvényesíteni. Ezt bizonyítja Széchenyi István harmadik munkája, a Stádium, amely a büntetőjogi kodifikáció fő feladatainak megfogalmazásakor azt az álláspontot hangoztatta, hogy mindenki egyenlően áll a törvény oltalma és súlya alatt. Hangsúlyozza a tárgyalások az ő kifejezésével élve: tanácskozások nyilvánosságának fontosságát is. Az évi országgyűlés szabadelvű vezéralakjai a földesúr és a jobbágy közötti jogi viszonyok új alapokon történő rendezését tartották fontosnak. Így Deák Ferenc szükségesnek tartotta a jobbágyok ügyeiben a botbüntetés megszüntetését, illetőleg alkalmazásának korlátozását. A magánjogi rendelkezések némi előrehaladást mutattak ugyan, de a többség elvetette az ún. VIII. úrbéri cikket, amely kimondta volna, hogy a jobbágyot, csak miután törvényes bíráik által megvizsgáltattak és a törvények értelmében elítéltettek, szabad személyükben vagy birtokukban megtámadni, annál kevésbé szabad őket előleges vizsgálat és ítélet nélkül elfogatni, vagy testi büntetéssel terhelni. A büntetőjogi kodifikáció azért került ismételten előtérbe, mert a polgári jogviszonyok rendezése a személyes szabadság büntetőjogi biztosítékainak megteremtése nélkül önmagában nem segíthette a jogegyenlőség kialakulását. A büntetőjogi kodifikáció jelentős állomása és a magyar jogtörténet európai szintű műve volt az a tervezet, amelyből sajnos nem lett elfogadott jogszabály. Az évi V. törvény országos választmányt küldött ki a büntető- és javító-rendszer kidolgozására. E választmány tagjai voltak többek között Dessewffy Aurél, Eötvös József, Deák Ferenc, Klauzál Gábor, Pulszky Ferenc, és részt vett a bizottság munkájában Szalay László is. Az országos választmány december 1-jén kezdte meg működését és az ügyrendi kérdések eldöntése után az első határozat arról szólt, hogy az országos választmány intézzen kérelmet a nádorhoz: készíttessen statisztikai kimutatást az es évek folyamán a törvényhatósági, városi és úriszéki börtönökben letartóztatottak számáról, a börtönök állapotáról, a halálbüntetés tényleges alkalmazásának terjedelméről. Ezután határozták el, hogy a büntetőjogszabályok rendszere három részre tagolódjék: anyagi jogi, eljárásjogi és börtönügyi kódexre. Ez volt az első olyan eset a magyar jogtörténetben, amikor a büntetőjogi kodifikáció során hivatalos adatgyűjtés elrendelésével kívánták az elméleti érvekhez a gyakorlatot tükröző, számszerű (statisztikai) adatokat is felhasználni. Az országos választmány kérelmére elrendelt adatgyűjtés letartóztatottakra és halálbüntetésekre vonatkozó részét végrehajtották. A táblázatokat az Országos Levéltárban lévő eredeti példányokról készült másolatban, Fayer László szerkesztésében, a Magyar Tudományos Akadémia az 1843-iki Büntetőjogi Javaslatok Anyaggyűjteménye című II. kötetében, 1898-ban tették közzé. Az közötti időszak adatait évenként, táblázatokba rendezve közölték, utalva arra, hogy a jegyzék (az eredeti szóhasználat szerint jegyzemény) a Magyar- és Horvátország Törvényhatóságainál börtönben fogva-tartottakról készült. A táblázatok 56 vármegye és 52 város adatait tartalmazták. A táblázatokban feltüntették a felmentettek, az elítéltek számát, valamint azokét, akiknek az ügye az összeíráskor még folyamatban volt. Megjelölték a különböző bűncselekményi kategóriákat is. Érdekességként jegyezzük meg, hogy külön kiemelték a szülőgyilkosságot valamint a gyermekgyilkosságot elkövetőket. A rablógyilkosok és rablók ebben az összeállításban azonos rovatban szerepeltek, ami arra a felismerésre utal, hogy a mai terminológia szerinti nyereségvágyból elkövetett emberölés motivációját tekintve lénye-
18 20 BÜNTETÕJOGI KODIFIKÁCIÓ B szám gében vagyon elleni bűncselekmény és csak a jogvédte érdek következtében soroljuk ma az élet elleni bűncselekmények közé. A táblázatok korcsoportok szerinti bontást is tartalmaztak és a jelenleginél lényegesen rövidebb élettartamra utal, hogy a kormegoszlásnál a 40 évesek és annál idősebbek ugyanabban a rovatban szerepeltek. Mint ismeretes, a jelenlegi bírósági statisztikában ilyen nyitott korcsoportban a 70 évesek és idősebbek találhatók. A szabadságvesztés időtartamát tekintve figyelemreméltó, hogy a 3 év és annál hosszabb tartamú büntetések szintén egy kategóriába tartoztak, a legrövidebb időtartam felső határát pedig a fél évnél rövidebb büntetési kategóriában jelölték meg. Ez arra utal, hogy a kiszabott büntetések tartama általában viszonylag rövid volt, ami minden valószínűség szerint összefüggésben állhatott az akkori átlagos élettartammal is. Az években alkalmazott halálbüntetéseket tartalmazó táblázatok területi elrendezés alapján 56 vármegye és 4 város (Debrecen, Késmárk, Szabadka, Szeged) adatait foglalják magukban. A cselekményeket tekintve itt már az ún. rablógyilkosságot és a rablást elkövetőket külön tüntették fel. A demográfiai, társadalmi összefüggések felismerésére utal, hogy a táblázatok az elítéltek nemére, életkorára, vallására és társadalmi helyzetére vonatkozó adatokat is tartalmaznak. Ezek az összeírások különös tekintettel a kor technikai színvonalára mai szemmel is korszerűnek tekinthetők. A magyar jogfejlődés kára, hogy az évi törvényjavaslat végül nem lett elfogadott jogszabály, holott ma már általánosan az a vélemény, hogy a javaslat a kor leghaladóbb, legfejlettebb büntetőjogi elképzeléseit tartalmazta. Az elfogadás elmaradásából adódó hátrányokat Szemere Bertalan az évi miskolci követjelentésében külön is megemlítette. Az elképzeléseket nem tudta megvalósítani az ban, a Belügyminisztérium keretében felállított Országos Statisztikai Hivatal sem, a szabadságharc leverése ugyanis megszakította a jogfejlődést. A hivatalos magyar igazságügyi statisztika művelésének kezdetét ezért 1867-től számítjuk. Az Országbírói Értekezlet 1861-ben megalkotta az ideiglenes törvénykezési szabályokat, melyeknek második, Bűnvádi eljárás című része akként rendelkezett, hogy a magyar büntető törvényeket és a törvényes gyakorlatot, a hazai viszonyokhoz igazítva, vissza kell állítani. Az ideiglenes törvénykezési szabályok feloldották a nemesek és a nem nemesek közötti anyagi jogi és eljárásjogi különbségeket. Ennek az lett a következménye, hogy a magyar ítélkezési gyakorlat eredményeit tartalmazó statisztikai adatok nem álltak összhangban az ausztriai adatokkal és ez még inkább szükségessé tette a magyar jogrendszernek megfelelő bűnügyi statisztikai rendszer kialakítását. Az 1867-ben a földművelés, ipari és kereskedelmi minisztériumban szervezett statisztikai osztály az új adatgyűjtés tervezetét már megalakulásának évében az Országos Statisztikai Tanács elé terjesztette. A Tanács a küszöbön álló kodifikációs munkákra tekintettel az új rendszer működésének kezdetét a jogszabályok elfogadása utáni időre javasolta halasztani azzal, hogy csak így biztosítható a rendszeres, azonos elvi alapokon nyugvó adatgyűjtés. A döntést az Országos Statisztikai Tanács tagjaiból és meghívott szakemberekből álló különbizottság hozta meg, arra az álláspontra helyezkedve, hogy az új törvények megalkotásának nélkülözhetetlen előfeltétele a pontos statisztikai adatok ismerete. Ennek a döntésnek köszönhető, hogy 1867 óta bár néhány tekintetben hiányos, de folyamatos bűnügyi statisztikai idősorokkal rendelkezünk. A mindinkább javuló adatszolgáltatás jelentős mértékben segítette a Büntető Törvénykönyv kodifikációs munkáit, az ítélkezési gyakorlatra vonatkozó adatok pedig tájékoztatást nyújtottak a büntetési nemek és tételek meghatározásánál. Nem hallgatták el természetesen az egyébként minden, kezdeti szakaszban lévő adatgyűjtésre jellemző hiányosságokat sem, megemlítve azonban, hogy ezek jelentős része éppen az egységes büntető kódex hiányára volt visszavezethető. A bűntettekről és a vétségekről szóló évi V. törvény és a kihágásokról szóló évi XL. törvény hatálybalépése a bűnügyi statisztika történetének is meghatározó állomása. Az e törvényekben taxatíve felsorolt és a tényállást tekintve pontosan körülírt bűncselekmények megalapozták a statisztikai nomenklatúra megtervezésének lehetőségét, a módszertani igények kielégítését. A lajstromos adatgyűjtés nehézségeinek, korlátainak felismerését és a bűnügyi statisztika továbbfejlesztésének igényét a bűnvádi perrendtartásról szóló évi XXXIII. törvény hatálybalépése tette szükségessé. Az adatgyűjtés újjászervezése során áttértek az egyéni lapok rendszerére. Ez január 1-jén lépett életbe, megteremtve a bűnügyi statisztika továbbfejlesztésének lehetőségeit. Erre már csak azért is szükség volt, mert a hatályos Büntető Törvénykönyv, az ún. Csemegi Kódex életbelépésétől kezdve a különböző büntetőjogi irányzatok vitájának középpontjában állt. Ez a Büntető Törvénykönyv ugyanis a klasszikus, dogmatikus büntetőjogi iskola elveit vallotta, középpontjában a bűncselekmény, mint elvont jogi kategória szerepelt. Mai fogalmainkkal élve azt mondhatjuk, hogy a tettarányos büntetőjog elvét vallotta. A főleg Franz Liszt hatására tért hódító szociológiai iskola ezzel szemben az elkövető személyét helyezte a büntetőjogi érdeklődés középpontjába, mai kifejezéssel élve a személyi társadalomra veszélyesség elve alapján állt. Megjegyzendő, hogy e két irányzat mind a mai napig létezik, és bár gyakorlatilag minden kodifikáció e két irányzat közötti kompromisszum eredménye, a mindkét álláspontot egyaránt kielégítő megoldást mindeddig nem sikerült (és valószínűleg a jövőben sem sikerül) megtalálni. A jelenleg hatályos Büntető Törvénykönyv kritikájával és a gyakori változtatások problémáival foglalkozók megfeledkezni látszanak arról, hogy a büntetőjogi irányzatok vitája nem mai keletű. Ezt bizonyítja, hogy a több mint nyolc évtizedig hatályban volt Csemegi Kódex bírálatának hatásaként már 1888-ban megindultak az új Büntető Törvénykönyv megalkotására irányuló kodifikációs munkálatok. Több javaslat is készült, így 1915-ben egy olyan tervezet, amely az egész anyagi büntetőjogra kiterjedt. Az I. világháború azonban megakadályozta a kodifikációs munkálatok folytatását. Az új Büntető Törvénykönyv megalkotásának elhúzódása, illetőleg a büntetőjog fejlődésének eredményeképpen a törvényhozás jogszabályok hosszú sorát alkotta. A bűnügyi statisztika szempontjából különös jelentőségű a Büntető Törvénykönyv és a bűnvádi perrendtartás kiegészítéséről és módosításáról szóló évi XXXVI. törvény, az ún. I. Büntető novella. A kor kutatói közül a már említett szociológiai iskola hatására többen kifogásolták, hogy miközben a bűncselekmények és a büntetési nemek szerinti adatok rendkívül pontosak, addig az elítéltek demográfiai társadalmi jellemzőit mutató adatok hiányosak vagy nem kielégítőek, holott ezek kriminálpolitikai, szociálpolitikai és morál-sta-
19 BÜNTETÕJOGI KODIFIKÁCIÓ B szám 21 tisztikai szempontból egyaránt nélkülözhetetlenek. Ezeknek az adatoknak a segítségével vélték feltárhatónak ugyanis azokat a tényezőket, amelyek a kriminalitás alakulására a legnagyobb hatással voltak. Az igazságügyi törvényelőkészítő munka során határozottan és egyértelműen megfogalmazták, hogy a reformokhoz szükség van statisztikai ismeretekre és azoknak a tudományos kutatásoknak az eredményeire, amelyek a társadalmi környezetnek a kriminalitásra gyakorolt hatását vizsgálják, felhasználva a bűnügyi embertan, az elmekórtan eredményeit, a kriminológusok és a bűnügyi statisztikusok által feltárt összefüggéseket, szembeállítva a régi, tételes büntetőjog és a modernebb irányzatok eredményeit. A hivatalos statisztikai szolgálatnak a törvényhozás és az igazságszolgáltatás tájékoztatására irányuló munkái tükröződtek a magyar statisztikai közlemények sorozatában megjelent kötetekben is. Ezek közül az első A Magyar Szent Korona országainak bűnügyi statisztikája az évekből, mely 1910-ben, míg a II. kötet A Magyar Birodalom bűnügyi statisztikája az évekről címmel 1919-ben jelent meg. A háborús események miatt az as években az adatgyűjtés szünetelt. A Magyar Tanácsköztársaság ben nem foglalkozott ugyan a bűnügyi statisztika kérdéseivel, de az ún. igazságügyi népbiztos a tervezett új Büntető Kódex megalkotására irányuló néhány intézkedést tett. Angyal Pál 1937-ben hangot adva az elsősorban tudományos oldalról kezdeményezett büntetőjogi reform szükségességének úgy fogalmazott, hogy a Btk. reformját már négy évtizeddel korábban is sürgősnek, megokoltnak és elengedhetetlennek kellett tartani. A II. világháború eseményei azonban az erre irányuló munkálatokat megakadályozták. Az 1949-ben elfogadott új Alkotmány és ennek megfelelően a jogrendszer átalakítása érintette az igazságügyi statisztikát is. Az igazságügyi miniszternek az Országos Tervhivatal elnökének és a Központi Statisztikai Hivatal elnökének egyetértésével kiadott 9000/1951. IM. számú rendelete az adatgyűjtés irányítását és központi feldolgozását az Igazságügyminisztérium feladatkörébe utalta, ugyanakkor a területi adatok gyűjtését és feldolgozását decentralizálta (megyei bírósági szintre helyezte). A bírósági statisztikai adatok feldolgozása kézi rendszerben történt, az ügyforgalmi adatokat lajstromos rendszerben, a jogerősen befejezett büntető ügyek vádlottjaira vonatkozó adatokat egyéni lapos rendszerben dolgozták fel. A II. világháború utáni időszak két, legjelentősebb büntetőjogi kodifikációs munkájánál, az évi V. törvény, valamint az évi IV. törvény előkészítése során ezeket az adatokat is felhasználták. A felhasznált adatok alapvetően a rendszeres adatgyűjtést tekintették bázisnak, de a sajátos igényeknek megfelelően sor került egyedi adatgyűjtésekre, eseti elemzések készítésére is. A jelenleg folyó kodifikációs munkák során a történeti hagyományoknak megfelelően az elemzéseket a hivatalos statisztikai szolgálat adatainak felhasználásával készítjük el. A rendelkezésünkre álló adatok egyértelműen bizonyítják, hogy a bűnözés alanyi oldala demográfiai társadalmi szempontból sajátos vonásokat mutat, és ezek az ismérvek szoros összefüggésben állnak a bűnözés morfológiájával és dinamikájával. Ezért szükséges az elemzést a Büntető Törvénykönyv fejezetbeosztásának megfelelő rendben végezni. Terveink szerint az elítéltek demográfiai társadalmi jellemzőit 12 kötetben (ebből június 30-áig 9 már elkészült), az ítélkezés adatait ugyancsak további 12 kötetben dolgozzuk fel és adjuk át a Kodifikációs Bizottságnak. 2. Módszertani kérdések A kriminálstatisztika a bűnözést, mint társadalmi jelenséget a jogalkalmazó szervek tevékenységén keresztül ismeri meg. Adataink tehát nem a jelenség egészét, csupán a bűnüldöző igazságszolgáltató szervek előtt ismertté vált részét tükrözik. A jelenlegi statisztikai rendszerben a kriminalitásra vonatkozó információk három fő egységet foglalnak magukban. Ezek: a rendőrségi ügyészségi szakasz, a bírósági szakasz és a büntetés-végrehajtás szakasza. A jogalkalmazó tevékenység jellegéből adódik, hogy annak folyamata során egyrészt a bűnözés mennyiségi adatai, másrészt büntetőjogi megítélése (minősítése) megváltozik (megváltozhat). Az ismertté vált bűnözés legszélesebb skálája a bűncselekményi oldal. A bűnözés, mint társadalmi jelenség ugyanis, mint ez az ezzel foglalkozók előtt ismert, két, egymástól elkülönülő, de egymással kapcsolatban álló és egymást kölcsönösen feltételező sokaság, a bűncselekmény (tárgyi oldal) és a bűnelkövető (alanyi oldal) egysége. A bűnözés tárgyi oldala kiterjedtebb mint az alanyi, aminek egyrészt a felderítési arány, másrészt a halmazati bűnelkövetés az oka. A kriminálstatisztika a büntetőjog fogalomrendszerét használja, ezért a bűncselekmények tényleges és jogi minősítés szerinti mennyisége nem egyezik meg. Az eltérés oka a bűncselekmények törvényi megítélésében (egység, többség, halmazat, folytatólagos egység) keresendő. A legszembetűnőbb a folytatólagos egység, ennek megállapítása esetén ugyanis a fizikailag elkülönülő cselekmények jogilag egy bűncselekménynek tekintendők. Külön meg kell emlékeznünk a latens bűnözés fogalmáról, melyet a közvéleményben és sajnos esetenként a szakma egyes képviselői pontatlanul használnak. A latens bűnözés ugyanis a tényleges és az ismertté vált bűnözés különbsége. Tekintettel arra, hogy a bűnözés teljes menynyiségét nem ismerjük, a latens bűnözésről megbízható adatokkal nem rendelkezünk, erre vonatkozóan kizárólag számítások útján kapott eredményekre támaszkodhatunk. Ez azonban már nem a hivatalos statisztikai szolgálat keretébe tartozó tevékenység. A kriminálstatisztika és a büntetőeljárás közötti kapcsolat következménye, hogy a bűnözésről kialakult képünk az eljárás során (elsősorban a minősítés változása következtében) módosulhat. Tekintettel arra, hogy a minősítés végleges (vagy annak tekinthető) formáját a jogerős bírói ítéletben nyeri el, a bűnözés megítélésére vonatkozó álláspontunkat a bírósági statisztikai adatokra alapozva kell megfogalmazni. Ez természetesen nem jelenti azt, hogy ne tekinthetnénk teljes értékűnek a rendőrségi ügyészségi statisztikai rendszer adatait is, csupán arról van szó, hogy a büntetőeljárás során a minősítésben esetleg bekövetkező változások torzító hatását ki akarjuk zárni. Kétségtelen, hogy a jogerős bírói ítélet időben távolabb van a bűnelkövetéstől, mint a rendőrségi ügyészségi statisztikai rendszerből nyerhető információk keletkezésének ideje, de pontos egybeesésről értelemszerűen azok esetében sem beszélhetünk. A kodifikációs munka támogatása céljából készült elemzéseinket ezért vállalva az időbeni eltérésből adódó kockázatok bizonyos mértékű torzító hatását a bírósági statisztikai adatokra alapozzuk.
20 22 BÜNTETÕJOGI KODIFIKÁCIÓ B szám A bűnözés, mint minden társadalmi jelenség, természetesen időben és térben változik. Az évenkénti változásokból elsősorban a kisebb elemszámú sokaságoknál adódó aránybeli ingadozások torzító hatásának csökkentése vagy kizárása érdekében tíz év adatait dolgoztuk fel. Összehasonlító adatként, korábban megjelent köteteinkben már utaltunk az 1990 előtti időszakra is. A bekövetkezett politikai társadalmi gazdasági változások természetesen érintették egyrészt a bűnözést, mint a társadalom termékét, másrészt a jogpolitikát, a jogalkotás és a jogalkalmazás területét is. Elemzéseinket ezért az közötti időszak adataira alapozzuk, áttekintést adva a bűnözés mennyiségének és szerkezetének főbb jellemzőiről, bemutatva a joggyakorlat változásait is. A Büntető Törvénykönyv egyes fejezeteiben foglalt bűncselekmények elkövetése miatt elítéltek demográfiai társadalmi jellemzőit azért kívánjuk részletesen elemezni, mert így akarjuk felhívni a figyelmet az egyes bűncselekmény-kategóriák (és ezen belül az egyes bűncselekmények) elkövetőinek ismérvei közötti estenként rendkívül nagy különbségekre. Ezek egy része ugyan a jogalkotók és a jogalkalmazók előtt ismert, a kodifikációs munkához azonban álláspontunk szerint részletes ismeretek szükségesek. A már elkészült és a készülő kötetek szerkezeti rendje egységes, azzal, hogy amennyiben azt az adott bűncselekménykategória vagy az egyes cselekmények kriminológiai büntetőjogi jellemzői indokolttá teszik, bizonyos részletek tekintetében az általában követett elvektől eltekintünk. A továbbiakban áttekintjük a bűnözés alanyi és tárgyi oldalának mennyiségi alakulását, szerkezetének legfontosabb jellemzőit, a bűnözés dinamikájának és struktúrájának változásait. A sorozat köteteiben először a demográfiai társadalmi jellemzőket vesszük részletes vizsgálat alá, majd a további kötetekben az ítélkezési gyakorlat alakulását elemezzük. Ennek során a bűnözés ismérvei mellett három elem vizsgálatára helyezzük a súlyt. Ezek: a bűntettek vétségek aránya, a halmazati bűnelkövetés, és az elítéltek előélete. Ez a három objektív, mérhető ismérv ad összehasonlítási alapot ítélkezési gyakorlat alakulásában esetleg bekövetkező változások mérésére. 3. A bűnözés A bűnözés mennyiségi adatait tárgyi oldalról a legszélesebb körben mint erre már utaltunk az egységes rendőrségi ügyészségi statisztikai rendszer segítségével ismerhetjük meg. Ez a rendszer 1964-ben kezdte meg működését, a számításoknál azonban az január 1. utáni adatokat használják. (Az első év, 1964 kísérleti jellegűnek tekintendő.) Segítségével megtudhatjuk, hogy január 1. és december 31. között összesen bűncselekmény vált ismertté, ebből (a cselekmények 55,30%-a) az közötti időszakban. Már ebből is látható, hogy a bűncselekmények időbeni elosztása meglehetősen sajátosan alakult, amit az idősorok egyértelműen bizonyítanak. Terjedelmi okokból itt valamennyi adatot természetesen nem idézhetjük, de a változásra mindenképpen szükséges utalni. Az ismertté vált közvádas bűncselekmények száma az egyes években a következő volt: A bűncselekmények számának emelkedő tendenciája tehát egyértelműen kimutatható. A cselekmények száma természetesen ingadozott, de az világosan látható, hogy 1980 volt az az év, amikortól a bűnözés mennyiségi adatai átlépve a es határt növekvő tendenciát mutattak és ez az 1990-es években érte el minden valószínűség szerint stabilnak mutatkozó szintjét. A tendencia egyértelműen megállapítható, ha az évi ingadozások torzító hatásának kiszűrése érdekében az ismertté vált bűncselekmények évi átlagos számát ötéves időszakokra bontva vizsgáljuk. Ekkor a következő eredményeket kapjuk: Időszak A bűncselekmények évi átlagos száma A bűnözés mennyiségi növekedése mint ez közismert a lakosság számának csökkenése mellett következett be, vagyis a kriminalitási gyakoriság egyértelműen emelkedett. Ezt bizonyítja, hogy az ismertté vált közvádas bűncselekmények száma lakosra számítva a következőképpen alakult: A bűnözési intenzitás mutatói az egyes években természetesen ennél magasabbak is voltak, között például: (Az évi adatokra a későbbiek során még utalnunk kell.) Az ismertté vált közvádas bűncselekmények döntő többsége egyébként szándékos bűncselekmény, a gondatlan cselekmények aránya csupán 1 2%. A bűnözés szerkezetét vizsgálva azt állapíthatjuk meg, hogy a vagyon elleni bűncselekmények dominálnak. Arányuk 1965 és 1988 között 55 66%, mint szélső értékek között változott. Az 1989-ben ismertté vált bűncselekmények 71,3%-a, 1990-ben 78,0%-a, 1991-ben 81,0%-a volt vagyon elleni bűncselekmény. Ez utóbbi arány az eddig mért legmagasabb érték. Az utóbbi években a vagyon elle-
Az új Btk. bölcsőjénél
2013. 9. szám TANULMÁNYOK 525 Tóth Mihály Az új Btk. bölcsőjénél Pár hónapja lépett hatályba hazánk negyedik írott Büntető Törvénykönyve. Jóllehet a törvényszöveg és az indokolás már lassan egy éve közkézen
BÜNTETÕJOGI KODIFIKÁCIÓ B 2006. 1. szám 3 ELÕSZÓ
BÜNTETÕJOGI KODIFIKÁCIÓ B 2006. 1. szám 3 ELÕSZÓ Az új Büntetõ Törvénykönyv átfogó felülvizsgálatának rendszeres munkálatai 2001. márciusában kezdõdtek meg. A BÜNTETÕJOGI KODIFIKÁCIÓ elsõ számában közölte

References: bíróság 
 bíróság 
de lege ferenda
sui generis
De lege ferenda
de lege ferenda
 bíróság 
de lege lata
De lege ferenda
 bíróság 
 bíróság 
 bíróság 
de lege ferenda
 bíróság 
 bíróság 
 bíróság 
 bíróság